title: Kakslauttanen

text: Lasi-iglut ovat saaneet paljon huomiota kansainvälisissä matkailupiireissä ja mediassa. Niitä on käytetty kuvauspaikkana muun muassa helmikuussa 2017 julkaistun "Sports Illustrated" -lehden vuosittaisen uimapukunumeron kuvauksissa. Toisaalta yritys on ollut huomion kohteena alipalkattujen ulkomaisten työntekijöiden ja heikkona pidetyn hinta-laatusuhteen takia.


title: Kakslauttanen

text: Suomalaisessa tapahtumamarkkinointialan Evento Awards -gaalassa Kakslauttanen palkittiin huhtikuussa 2017 yhdellä 13 tunnustuspalkinnosta.


title: Kakslauttanen

text: Talvella 2015–2016 yhtiö osti työvoimaa liettualaisyhtiöltä, joka maksoi työntekijöilleen vähimmillään vain kahden euron tuntipalkkaa. Yhtiö on sittemmin kertonut korjanneensa virheen.


title: Kakslauttanen

text: Syksyllä 2016 uutisoitiin Kakslauttasen rakennustyömaalla tapahtuneesta ympäristörikoksesta. Rakennusjätteitä poltettiin lainvastaisesti hotellin tontilla.


title: Anna-Liisa Korhonen

text: Anna-Liisa Korhonen on suomalainen diplomaatti. Korhonen on ollut Suomen suurlähettiläs Nigeriassa, ensin Lagosissa ja vuodesta 2004 uudessa pääkaupungissa Abujassa 2003–2007. Sittemmin hän on työskennellyt ulkoasiainneuvoksena kotimaassa ulkoministeriön hallinnollisella osastolla.


title: Anneli Vuorinen

text: Anneli Vuorinen on suomalainen diplomaatti ja Suomen suurlähettiläs.


title: Anneli Vuorinen

text: Vuorinen on ollut suurlähettiläs Nigeriassa Abujassa 2008–2011. Sitä ennen hän hoiti kotimaassa ulkoministeriön globaaliasioiden osaston apulaisosastopäällikön tehtävää vuosina 2005–2007 ja saman osaston osastopäällikön tehtävää 2007–2008. Hän on palvellut myös poliittisella osastolla ja kehitysyhteistyöosastolla. Hän on ollut muun muassa humanitaarisen avun yksikön päällikkö ja taloudellisen ja sosiaalisen kehityksen yksikön päällikkö.


title: Anneli Vuorinen

text: Vuorinen on aiemmin palvellut Suomen pysyvässä YK-edustustossa Genevessä Sveitsissä kahteen otteeseen sekä Suomen suurlähetystössä Etelä-Koreassa. Ennen diplomaatin uraansa hän on työskennellyt sosiaali- ja terveysministeriössä kansainvälisten asioiden sihteerinä ja opetus- ja tiedotustehtävissä.


title: Pirjo Suomela-Chowdhury

text: Pirjo Suomela-Chowdhury on suomalainen diplomaatti ja Suomen suurlähettiläs.


title: Pirjo Suomela-Chowdhury

text: Suomela-Chowdhury on ollut suurlähettiläs Nigeriassa Abujassa vuodesta 2014. Sitä ennen hän on toiminut Suomen suurlähetystöissä Pekingissä ja Santiago de Chilessä ja ennen Nigeriaan siirtymistään kotimaassa ulkoministeriössä YK:n kehityskysymysten yksikön päällikkönä.


title: Dexter Lehtinen

text: Dexter Lehtinen (s. 23. maaliskuuta 1946 Homestead, Florida) on yhdysvaltalainen oikeustieteiden professori, lakimies ja poliitikko. Hän on työskennellyt muun muassa liittovaltion asianajajana ("United States Attorney") Etelä-Floridan piirissä sekä liittovaltion syyttäjänä ("assistant U.S. Attorney") Los Angelesissa. Politiikan parissa Lehtinen on toiminut kongressiedustajana Floridan edustajainhuoneessa sekä senaattorina Floridan senaatissa.


title: Dexter Lehtinen

text: Lehtisen sukujuuret ovat Suomesta. Lehtinen on ollut vuodesta 1984 lähtien naimisissa kongressiedustaja Ileana Ros-Lehtisen kanssa.


title: Negishi-ryū

text: Negishi-ryū on japanilainen shurikenjutsu- eli heittotähden (shuriken) käyttöä opettava taistelulaji-koulukunta. Se perustettiin hieman ennen Meiji-kauden alkua noin vuonna 1870. Perustaja Negishi Shōrei (1833-1897) opiskeli nuoruudessaan Gan-ryū tyyliä (tunnetaan myös nimellä Ganritsu-ryū), mutta muutti aseena käytettävää shurikenia raskaammaksi perustaessaan oman koulukunnan. Tyyli opettaa myös shurikenin käyttöä yhdessä miekan kanssa. 1900-luvulla tunnetuin koulun edustaja oli viides sōke Saitō Satoshi (1922-2014), joka toimi pitkään myös Nihon Kobudō Shinkōkain (Japanin vanhin klassisten bujutsu-lajien seura) puheenjohtajana.


title: Negishi-ryū

text: Nykyaikana Negishi-ryū on sangen vähän tunnettu ja harjoiteltu koryū koulukunta.


title: Honda Fit Shuttle

text: Honda Fit Shuttle on Hondan vuosina 2011–2015 valmistama tila-automalli, joka perustuu tekniikaltaan Honda Fitiin (Euroopassa Honda Jazz). Se korvasi edeltäneen Honda Airwaven ja seuraajaksi tuli Honda Shuttle.


title: Honda Fit Shuttle

text: Perusmallissa on moottorina 1,5-litrainen i-VTEC-bensiinimoottori. Fit Shuttle Hybrid on varustettu 1,3-litraisella i-VTEC-bensiinimoottorilla, jonka apuna on sähkömoottori.


title: Stavudiini

text: Stavudiini (CHNO) on nukleosideihin kuuluva orgaaninen yhdiste ja tymidiinin johdannainen. Yhdistettä voidaan käyttää lääketieteessä HIV:n hoitoon. Stavudiini kuuluu WHO:n laatimalle tärkeimpien lääkeaineiden listalle.


title: Stavudiini

text: Stavudiini on huoneenlämpötilassa väritöntä kiteistä ainetta. Yhdiste on optisesti aktiivista ja sen ominaiskiertokyky vesiliuoksessa on -39,4. Stavudiini on HIV:n käänteiskopioijaentsyymin inhibiittori. Ihmiselimistössä siitä muodostuu ensin stavudiinimonofosfaattia tymidiinikinaasin katalysoimana ja tämän jälkeen tymidylaattikinaasin ja nukleosididifosfaattikinaasin vaikutuksesta stavudiinidifosfaattia ja varsinaisena aktiivisena metaboliittina toimivaa stavudiinitrifosfaattia.


title: Stavudiini

text: Tyypillisiä stavudiinin aiheuttamia haittavaikutuksia ovat muun muassa pääkipu, huonovointisuus, ripuli ja ihottuma. Vakava suhteellisen yleinen haittavaikutus on neuropatia, jonka oireita ovat muun muassa raajojen puutuminen ja pistely. Yhdiste voi aiheuttaa myös laktisen asidoosin, joka voi olla jopa hengenvaarallinen. Stavudiini voi myös olla maksatoksista ja aiheuttaa haimatulehduksen.


title: Aleksei Tupolev

text: Aleksei Andrejevitš Tupolev (; 20. toukokuuta 1925, Moskova, Neuvostoliitto – 12. toukokuuta 2001, Moskova) oli neuvostoliittolainen lentokoneiden suunnittelija, joka johti ensimmäisen ääntä nopeamman matkustajakoneen, Tupolev Tu-144:n kehitystä. Hän myös auttoi Buran avaruussukkulan ja pitkän kantaman raskaan pommikoneen Tu-2000:n suunnittelussa. Molempien kehitystyö keskeytettiin myöhemmin rahoituksen puutteen vuoksi.


title: Aleksei Tupolev

text: Tupolev oli kuuluisan Neuvostoliiton lentokoneinsinöörin Andrei Tupolevin poika. Hän valmistui Moskovan ilmailuinstituutista vuonna 1949. Aleksei Tupolev aloitti työskentelyn isänsä johtamassa Tupolevin suunnittelutoimistossa. Hänestä tuli Tupolevin pääsuunnittelija vuonna 1963 ja yleinen suunnittelija vuonna 1973.


title: Hybridiorganisaatio

text: Hybridi viittaa monenlaisiin kahden erilaisen asian yhdistelmiin.


title: Hybridiorganisaatio

text: Organisaatioiden maailmassa hybridisyys voi viitata esimerkiksi hallinnon ja politiikan sekoittumiseen tai asiantuntijatehtävän ja johtamistehtävien sekoittumiseen. Vimeaikaisessa keskustelussa puhutuimpia aiheita on silti julkisten yleishyödyllisten tavoitteiden ja yritystoiminallisen voitontavoittelun yhdistyminen samassa organisaatiossa. Valtionyhtiöt, osuuskunnat, yleishyödylliset järjestöt, mutta myös julkisia tavoitteita toteuttavat yritykset voivat olla hybridiorganisaatioita


title: Hybridiorganisaatio

text: Aiemmassa tutkimuksessa julkisyksityisille hybrideille on määritelty seuraavia piirteitä


title: Hybridiorganisaatio

text: Hybridien omistus voi olla jakautunut julkisen omistajan ja yksityisten sijoittajien kesken, kuten esimerkiksi valtion osin omistamissa yhtiöissä. Voittoa tavoittelemattomilla organisaatiot voivat olla mukana liiketoiminnassa, jonka tehtävä on toteuttaa järjestön yleishyödyllistä tavoitetta. Monet yritykset esimerkiksi sosiaali- ja terveydenhuollossa voivat olla riippuvaisia julkisesta rahoituksesta. Viime vuosikymmeninä tapahtunut yksityistäminen on tuottanut uuden energia, liikenne ja telekommunikaatioon liittyvän organisaatioiden joukon, jotka ovat muodoltaan yksityisiä, mutta samalla entistä tarkemmin julkisessa valvonnassa


title: Hybridiorganisaatio

text: Koska hybridit yhdistävät toiminnassaan julkisia ja yksityisiä piirteitä, niiden tavoitteita ja tuloksellisuutta on vaikea ymmärtää. Hybridein julkiset tavoitteet voivat heikentää niiden liiketoiminnallista tulosta, mutta liiketoiminnallisen hyödyn määrätietoinen tavoittelu voi vastaavasti vähentää hybridien julkisia piirteitä.


title: Hybridiorganisaatio

text: Hybridejä voi tarkastella myös organisaatioita ylemmällä tasolla. Esimerkiksi Cleantech -toimiala yhdistää ympäristön kestävyyden parantamista ja liiketoiminnallisia etuja. Vastaavasti kansalliset innovaatiojärjestelmät kokoavat yhteen julkisia viranomaisia, yksityisiä yrityksiä ja yliopistoja ja esimerkiksi terveyspolitiikka yhdistää suurta joukkoa organisaatiomuodoltaan hyvin erilaisia organisaatioita.


title: Hybridiorganisaatio

text: Hybridien yhteiskunnallinen asema vaihtelee maailmanlaajuisesti. Kehittyneissä teollisuusmaissa hybridit täydentävät markkinoiden ja julkisen sektorin toimintaa. Valtiokeskeisissä maissa, kuten Venäjällä ja Kiinassa, hybridit auttavat kytkemään yritystoiminnan poliittisen keskusjohdon ohjaukseen, kun taas monissa kehittyvissä maissa hybridiorganisaatiot voivat olla ainoa toimiva tapa järjestää laajamittaista yritystoimintaa.


title: Hybridiorganisaatio

text: Koppell, J. (2003). The Politics of Quasi-Government: Hybrid Organizations and the Dynamics of Bureaucratic Control. Cambridge. Cambridge University Press.


title: Hybridiorganisaatio

text: Billis, D. (2010) (Ed.) Hybrid organisations and the third sector. Basingstoke, Palgrave.


title: Hybridiorganisaatio

text: Johanson, JE. & Vakkuri, J. (2017). Governing hybrid organisations. New York & London, Routledge


title: Notre mal vient de plus loin

text: Notre mal vient de plus loin. Penser les tueries du 13 novembre on ranskalaisen filosofin Alain Badioun teos vuodelta 2016, jonka on kustantanut Fayard. Se on pamfletti, jossa hän käsittelee globaalia kapitalismia, fasismia, islamismia ja terrorismia. Teos on käännetty englanniksi nimellä "Our Wound is not Recent. Thinking the Paris Killings of 13 November, 2016".


title: Notre mal vient de plus loin

text: Teoksen nimi "Notre mal vient de plus loin", ’Haavamme ei ole tuore’, on peräisin näytelmäkirjailija Jean Racinen teoksesta "Faidra".


title: Notre mal vient de plus loin

text: Kari Salminen kirjoittaa arviossaan (Kanava), että teos ”on kuin yhteiskunnallinen "science fiction" -visio kapitalismin viimeisimmästä vaiheesta – – joka on jo täällä”.


title: Notre mal vient de plus loin

text: Badiou kirjoittaa, että maailman väestöstä puolet ei elä globaalin kapitalismin piirissä, eivätkä he siten ole työvoimaa eivätkä myöskään kuluttajia. Kapitalismin kannalta he ovat joutoväkeä. He eivät muodosta uhkaa maailman varallisuuden pääosan omistavalle luokalle. Keskiluokka taas näkee heidät uhkana, joka tulee idästä ja etelästä ja uhkaa läntisiä arvoja radikaalina islamismina ja terrorismina.


title: Notre mal vient de plus loin

text: Badiou käyttää teoksessa termiä "zoning", jolla hän tarkoittaa sitä, että kapitalismin tavoite on valtioiden purkaminen siten että syntyy vapaita anarkistisia alueita. Kun tämä on saavutettu globaalit yritykset voivat toimia vapaasti ilman sääntelyä.


title: Tomb of Horrors

text: Tomb of Horrors on Gary Gygaxin Dungeons & Dragons -roolipelille kirjoittama seikkailu, jonka TSR julkaisi ensimmäisen kerran vuonna 1978. Se tapahtuu Greyhawkin maailmassa. Pelaajahahmot tutkivat Acererak-nimisen lichin hautaa, joka on ansojen ja hirviöiden täyttämä.


title: Tomb of Horrors

text: Gygax kirjoitti "Tomb of Horrors"in alun perin vuoden 1975 Origins Game Fair -pelimessuille.


title: Tomb of Horrors

text: Wizards of the Coast julkaisi seikkailun viidennen laitoksen säännöille huhtikuussa 2017 osana "Tales from the Yawning Portal" -antologiaa..


title: Tomb of Horrors

text: Verkkosivusto SF Site kuvasi seikkailua klassikoksi, joka yllätti pelaajat vähäisillä hirviöillä ja ansojen paljoudella. Black Isle Studiosin kehittämään tietokoneroolipeli Icewind Daleen otettiin vaikutteita moduulista. Feargus Urquhart totesi, että pelin haluttiin muistuttavan ensimmäisistä retkistä Tomb of Horrorsin kaltaisiin luoliin, jossa on ansoja joka nurkalla ja epäkuolleet kiipeilevät seiniltä.


title: Osara

text: Osara on kylä Hämeenkyrön kunnassa Pirkanmaan maakunnassa. Kylä sijaitsee Kyrösjärven rannalla ja lähellä Hämeenkyrön ja Ikaalisten välistä rajaa.


title: Osara

text: Osaralla sijaitsee SASKY koulutuskuntayhtymään kuuluvan Ammatti-instituutti Iisakin yksikkö, jossa voi opiskella maatalousalan perustutkinnon sekä luonto- ja ympäristöalan perustutkinnon. Kylässä on myös Osaran kartano.


title: Concord (Massachusetts)

text: Concord ([ˈkɒŋkərd], kuten sana "conquered") on kunta Yhdysvaltojen Massachusettsin osavaltion itäisessä Middlesexin piirikunnassa. Vuoden 2010 väestönlaskennassa sen asukasluku oli 17 668. Bostonin metropolialueeseen kuuluva kaupunki sijaitsee runsaan puolen tunnin ajomatkan päässä Bostonin keskustasta länsiluoteeseen kohdassa, jossa Sudbury- ja Assabet-joet yhtyvät Concord-joeksi.


title: Concord (Massachusetts)

text: Huhtikuussa 1775 Concordissa käytiin yksi Yhdysvaltain vapaussodan ensimmäisistä taisteluista.


title: Concord (Massachusetts)

text: Concord oli 1800-luvulla monien merkittävien kirjailijoiden asuinpaikka. Kaupungin nähtävyyksiin kuuluvat Henry David Thoreaun, Ralph Waldo Emersonin, Nathaniel Hawthornen ja Louisa May Alcottin kotitalot. Säveltäjä Charles Ives sai toiseen pianosonaattiinsa innoituksen Concordin kaupungin menneestä kirjailijaelämästä. Vuonna 1919 julkaistu sävellys tunnetaankin lisänimillä "Concord, Mass., 1840–60" tai "Concord Sonata".


title: IKO Matsushima

text: International Karate Organization Matsushima, myös Kyokushin Kaikan, myös IKO3 on japanilainen kyokushinjärjestö, joka perustettiin 1998. Järjestön puheenjohtaja on Yoshikazu Matsushima.


title: IKO Matsushima

text: Kyokushinin perustaja Mas Oyama perusti kansainvälisen järjestön 1964 ja kuoltuaan 1994 Shokei Matsui jatkoi IKO:n tehtävissä puheenjohtajana. Erimielisyyksien vuoksi Matsushima perusti neljä vuotta myöhemmin oman Kyokushin järjestön. Hän jatkoi omalla järjestöllään vuonna 2000 Oyaman 1975 perustamaa maailmanmestaruuskilpailuja, jotka käydään joka neljäs vuosi.


title: Kantōn tasanko

text: Kantōn tasanko () on Tokiota ympäröivä Japanin suurin tasanko. Tasanko kuuluu Kantōn alueeseen, ja on hyvin tiivisti asuttu. Sen suurista kaupungeista Tokiosta, Yokohamasta, Kawasakista ja Chibasta on muodostunut urbaanin ja teollisen kehityksen keskus.


title: TMS Entertainment

text: TMS Entertainment Co., Ltd. (), aiemmin Tokyo Movie Shinsha (), on japanilainen animaatiostudio. Vuonna 1946 perustettu studio on yksi maan vanhimmista. Sen päämaja sijaitsee nykyään Nakanossa, Tokiossa.


title: Hello Afrika

text: Hello Afrika (The Album) on ruotsalais-nigerialaisen artistin Dr. Albanin albumi, joka julkaistiin vuonna 1990. Albumin tuotti Denniz Pop ja se oli Dr. Albanin esikoisalbumi. Se julkaistiin levy-yhtiöllä SweMix Records.


title: One Love (Dr. Albanin albumi)

text: One Love (The Album) on ruotsalais-nigerialaisen Dr. Albanin toinen studioalbumi, joka julkaistiin vuonna 1992 levy-yhtiöllä BMG Ariola. Kuten Dr. Albanin edellisessäkin albumissa "Hello Afrika", tämänkin julkaisun tuottajana toimi Denniz Pop. Albumilla oli myös toinen tuottaja, Douglas Carr.


title: Poludei

text: "Poludei" (Hullu) on bulgarialaisen pop-folk-laulaja Andrean single. Single julkaistiin 31. joulukuuta 2015.


title: Puolet sun auringosta

text: Puolet sun auringosta on suomalaisartisti Laura Voutilaisen lokakuussa 2001 julkaistu viides studioalbumi. Hän julkaisi albumin käyttäen taiteilijanimenään vain etunimeään Laura.


title: Puolet sun auringosta

text: Albumi julkaistiin ensi kerran lokakuussa 2001, jolloin se sijoittui parhaimmillaan Suomen virallisen albumilistan 14:nneksi. Keväällä 2002 albumista julkaistiin uusittu painos Voutilaisen euroviisuedustajuuden yhteydessä, jolloin se nousi listalle vielä kolmeksi viikoksi. Yhteensä se oli albumilistalla kahdeksan viikkoa. Albumi on saanut yli 17 000 kappaleen myynnistä kultalevyn.


title: Puolet sun auringosta

text: Albumilta julkaistiin yhteensä viisi singleä, joista menestynein ”En mielestäin sua saa” nousi muun muassa Suomen soitetuimmaksi radiokappaleeksi lokakuussa 2001.


title: PM-International AG

text: PM-International AG on monikansallinen yhtiö, joka tunnetaan ravintolisien, painonhallintatuotteiden, urheiluravinteiden ja henkilökohtaisten hoitotuotteiden valmistajana ja markkinoijana


title: PM-International AG

text: PM-Internationalin perusti Rolf Sorg Saksan Limburgerhofissa vuonna 1993. Nykyään yhtiön kotipaikkana on Luxemburgin suurherttuakunta, ja sen pääkonttori on sijainnut Luxemburgin Schengenissä vuodesta 2015 lähtien. Yhtiön perustamisvuonna 1993 myös yhtiön ensimmäinen ulkomainen tytäryhtiö perustettiin Puolaan.


title: PM-International AG

text: Vuonna 1994 PM-International perusti holding-yhtiön Luxemburgin suurherttuakuntaan. Vuonna 1995 yhtiö lanseerasi ravintolisien tuotesarjan nimeltä FitLine.


title: PM-International AG

text: Vuonna 2000 PM-International perusti tieteellisen asiantuntijatiimin, jonka tehtävänä on taata tuotteiden laatu ja antaa tieteellistä neuvontaa tuotteiden koostumuksesta ja ainesosista. Vuonna 2003 yhtiö avasi Euroopan logistiikkakeskuksensa Saksan Rheinland-Pfalzissa sijaitsevaan Speyeriin. Vuonna 2005 yhtiömuoto muuttui rajavastuuyhtiöstä (GmbH) noteeraamattomaksi osakeyhtiöksi (AG).


title: PM-International AG

text: Vuonna 2011 Frankfurt am Mainin ylempi alueoikeus vahvisti PM-Internationalin markkinointisuunnitelman laillisuuden. Vuonna 2013 TÜV Hessen antoi PM-Internationalille sertifikaatin, jonka mukaan yhtiön ”suoramyynti on järjestetty oikeudenmukaisesti”.


title: PM-International AG

text: Vuonna 2015 PM-International avasi Aasian ja Tyynenmeren alueen päätoimistonsa Singaporen kaupunkivaltioon. Samana vuonna yhtiö vihki käyttöönsä kansainvälisen päätoimistonsa Schengenissa (Luxemburg). Vuonna 2016 PM-Internationalin perustaja ja toimitusjohtaja Rolf Sorg liittyi maailman suoramyyntiliiton toimitusjohtajaneuvostoon (WFDSA CEO Council).


title: PM-International AG

text: Vuonna 2016 PM-International AG solmi strategisen yhteistyösopimuksen Luxemburgin tiede- ja teknologiainstituutin (Luxembourg Institute of Science and Technology, LIST) kanssa. Kyseinen tutkimukseen ja teknologiaan keskittyvä instituutti kehittää pitkälle kehittynyttä teknologiaa ja toimittaa innovatiivisia tuotteita ja palveluja teollisuudelle ja yhteiskunnalle.


title: PM-International AG

text: Nykyään PM-Internationalin palveluksessa on yli 500 työntekijää eri puolilla maailmaa. Vuonna 2016 yhtiön liikevaihto oli 460 miljoonaa Yhdysvaltain dollaria. Huhtikuussa 2017 yhtiön toiminta on maailmanlaajuista, ja sen tuotteita myydään 35 maassa. PM-International on maailman suoramyyntiliiton (World Federation of Direct Selling Associations, WFDSA) jäsen.


title: PM-International AG

text: PM-International valmistaa ja markkinoi ravintolisiä, painonhallintatuotteita, urheiluravinteita ja henkilökohtaisia hoitotuotteita.Tuotteita markkinoidaan verkostomarkkinoinnin avulla.


title: PM-International AG

text: PM-International on useiden eurooppalaisten urheilujärjestöjen virallinen sponsori ja toimittaa urheilijoille FitLine-tuotesarjan tuotteita. Tuettuja urheilujärjestöjä ovat esimerkiksi: Saksan hiihtoliitto (Deutscher Skiverband), Saksan jääkiekkoliitto (Deutscher EisHockey-Bund), Saksan pyöräilyliitto (Bund Deutscher Radfahrer e.V.), Puolan hiihtoliitto (PZN) ja monet muut.


title: Teriakki

text: Teriakki oli entisaikoina suosittu yleislääke, jonka uskottiin tehoavan lähes kaikkiin vaivoihin.


title: Teriakki

text: Teriakin juuret juontavat antiikin Kreikkaan toiselle vuosisadalle eaa. Teriakkia saatettiin valmistaa kymmenistä ainesosista, kuten erilaisista yrteistä ja oopiumista sekä joskus käärmeen lihasta tai majavan hausteesta. Kreikkalaisten jälkeen teriakin reseptiä parantelivat Rooman keisari Neron henkilääkärinä tunnettu Andromachus sekä Galenos.


title: Teriakki

text: Keskiajalla teriakkia sekoitettiin hunajaan tai viiniin ja käytettiin vastamyrkkynä käärmeenpuremiin ja muihin myrkytyksiin sekä kaikenlaisten muidenkin vaivojen ennaltaehkäisyyn ja hoitoon. Erityisen maineikasta oli renessanssin Venetsiassa valmistettu teriakki. Mustan surman aikana teriakin uskottiin tepsivän ruttoon, sillä sairauden uskottiin johtuvan ruttokäärmeiden myrkyttämistä joista.


title: Teriakki

text: Teriakin valmistus oli vaativaa ja ainesosat kalliita. Ainesosat piti kerätä talteen juuri oikeaan aikaan, sillä planeettojen ja tähtikuvioiden aseman uskottiin vaikuttavan kasvien tehoon. Kun lääke oli sekoitettu, sen piti antaa käydä ja kypsyä muutaman vuoden ajan.


title: Teriakki

text: Teriakki oli uskomuslääke, jonka parantavat vaikutukset olivat vähäisiä. Se sisälsi kuitenkin vanhaa lääkekasvia merisipulia, joka sisältää sydämen toimintaan vaikuttavaa skillaridiiniglykosidia. Teriakin sisältämä oopiumi toimi särkylääkkeenä, joka helpotti tuskaisen käyttäjän oloa. Se lievensi myös yskää, ripulia ja oksentamista.


title: Osaran kartano

text: Osaran kartano on Hämeenkyrössä Osaran kylässä sijaitseva kartano.


title: Osaran kartano

text: Tamperelainen kauppias C. J. Hildén osti kartanon vuonna 1863. Päärakennus paloi 9.7.1864, ja uusi päärakennus valmistui vasta 1870-luvulla.


title: Osaran kartano

text: Kartano siirtyi Arthur Gideon Hildénin omistukseen vuonna 1881. Hän perusti kartanon yhteyteen maanviljelyskoulun vuonna 1886 ja toimi koulun johtajana.


title: Congressional Black Caucus

text: Congressional Black Caucus (CBC) on Yhdysvaltain kongressissa vaikuttava ryhmä, joka ajaa erityisesti afroamerikkalaisten etuja kongressissa. Se perustettiin vuonna 1971. Selkeä enemmistö ryhmän jäsenistä on sen perustamisesta lähtien kuulunut demokraattiseen puolueeseen, mutta sen jäseninä on ollut myös republikaaneja.


title: Congressional Black Caucus

text: Yhdysvaltain 115. kongressissa (2017–19) Black Caucusiin kuului yhteensä 49 jäsentä. Näistä 45 oli edustajainhuoneen edustajia, kaksi senaattoreita ja kaksi ei-äänioikeutettuja kongressiedustajia. Jäsenistä vain yksi (Mia Love, Utah) oli republikaani.


title: Zorro: The Chronicles

text: Zorro: The Chronicles on ranskalainen tietokoneanimaatiosarja, joka perustuu alun perin Johnston McCulleyn vuonna 1919 luomaan sankariin Zorroon. Sarjan tuotti ranskalainen Cyber Group Studios. Siitä tuotettiin yhteensä 26 jaksoa, jotka esitettiin 2015 Ranskassa ja heinäkuusta 2016 lähtien Yhdysvalloissa. Suomessa sarjaa esitettiin muun muassa Yle Fem kanavalla 4. marraskuuta 2017 aina 28. huhtikuuta 2018 asti.


title: Zorro: The Chronicles

text: Sarja kertoo nuoresta teini-ikäisestä Diego de la Vegasta, joka on juuri palannut takaisin Kaliforniaan Espanjasta, jossa hän opiskelun lisäksi oli menestynyt kilpamiekkailija. Nyt Kaliforniassa Diego naamioituu Zorroksi puolustaakseen kaupungin asukkaita vallan himoiselta kapteeni Monasteriolta. Hänen apunaan on hyvä ystävä Bernardo ja kaksoissisko Ines.


title: Robert Mifka

text: Robert Mifka (s. 1941) on Tšekkoslovakiaa edustanut, kilpauransa päättänyt koripalloilija.


title: Robert Mifka

text: Mifka saavutti Tšekkoslovakian miesten maajoukkueessa EM-hopeaa Suomesta 1967 ja EM-pronssia Italiasta 1969. Hän pelasi EM-kilpailuissa myös vuosina 1963, 1965 ja 1971 sekä MM-kilpailuissa Jugoslaviassa 1970, missä Tšekkoslovakia sijoittui kuudenneksi.


title: Sir Mix-a-Lot

text: Anthony Ray (s. 12. elokuuta 1963), tunnettu paremmin taiteilijanimeltään Sir Mix-a-Lot, on yhdysvaltalainen rap-artisti ja musiikkituottaja Seattlesta, Washingtonista. Hänet tunnetaan parhaiten vuoden 1992 hittikappaleestaan ”Baby Got Back”.


title: The 2 Live Crew Is What We Are

text: The 2 Live Crew Is What We Are on yhdysvaltalaisen hip hop -yhtyeen 2 Live Crew’n esikoisalbumi, joka julkaistiin 25. heinäkuuta 1986 levy-yhtiöllä Luke Skyywalker Records. Albumi sai osakseen kritiikkiä alatyylisistä sanoituksistaan, mutta tästä huolimatta myi kultaa.


title: The 2 Live Crew Is What We Are

text: Albumi sijoittui sijalle 24. "Billboardin" Top R&B/Hip-Hop Albums -listalle ja Billboard 200 -listan sijalle 128.


title: Move Somethin’

text: Move Somethin’ on yhdysvaltalaisen hip hop -yhtyeen 2 Live Crew’n toinen studioalbumi, joka julkaistiin 17. elokuuta 1988 levy-yhtiöllä Luke Records. Luke Skyywalker sekä Mr. Mixx olivat albumin tuottajina. Albumi myi kultaa ja sitä myytiin Yhdysvalloissa yli puoli miljoonaa kappaletta. Se sijoittui myös "Billboardin" Top R&B/Hip-Hop Albums -listan sijalle 20. sekä Billboard 200 -listan sijalle 68.


title: Masanori Sekiya

text: Masanori Sekiya (; s. 27. marraskuuta 1949 Shizuoka) on japanilainen uransa lopettanut kilpa-autoilija.


title: Masanori Sekiya

text: Sekiyan uran parhaat saavutukset olivat Japanin Touring Car -sarjan mestaruudet vuosina 1994 ja 1998, Le Mansin 24 tunnin kilpailun voitto vuonna 1995 yhdessä JJ Lehdon ja Yannick Dalmasin kanssa. Autokunta ajoi Kokusai Kaihatsu UK -tiimin ilmoittamaa McLaren F1 GTR kilpa-autoa.


title: Masanori Sekiya

text: Sekiya kilpaili viimeksi Autobacs All Japan GT -sarjassa vuonna 2000 ja päätti uransa sarjan 17. sijaan.


title: Ryōta Yamagata

text: Ryōta Yamagata (, s. 10. kesäkuuta 1992 Hiroshima) on japanilainen pikajuoksija, viestijuoksun olympiamitalisti. Hän on pituudeltaan 176 cm.


title: Ryōta Yamagata

text: Yamagata saavutti Bressanonen alle 18-vuotiaiden MM-kilpailuissa 2009 pronssia viestissä ja sijoittui 100 metrillä neljänneksi. Lontoon olympialaisissa 2012 hän karsiutui 100 metrillä välierissä ja sijoittui 4 × 100 metrin viestissä neljänneksi. Kazanin universiadeissa 2013 hän saavutti hopeaa sekä 100 metrillä että pikaviestissä. Moskovan MM-kilpailuissa hän karsiutui 100 metrin alkuerissä. Saman vuodwn Itä-Aasian kisoissa hän sai kultaa pikaviestissä ja hopeaa 100 metrillä.


title: Ryōta Yamagata

text: Yamagata saavutti Incheonin Aasian kisoissa 2014 hopeaa 4 × 100 metrin viestissä ja sijoittui kuudenneksi 100 metrillä. Hän juoksi Rio de Janeiron olympialaisissa 2016 avausosuuden Japanin pikaviestijoukkueessa, joka saavutti hopeaa Aasian ennätysajalla 37,60. Samojen kilpailujen 100 metrillä hän karsiutui välierissä. Jakartan Aasian kisoissa 2018 hän saavutti kultaa 4 × 100 metrin viestissä sekä pronssia 100 metrillä ennätystään sivunneella ajalla 10,00.


title: Ryōta Yamagata

text: Yamagata on voittanut Japanin-mestaruuden 100 metrillä 2013 ja 2018.


title: As Nasty as They Wanna Be

text: As Nasty as They Wanna Be (sensuroitu versio nimeltään As Clean as They Wanna Be) on yhdysvaltalaisen Miami bass -yhtyeen 2 Live Crew’n kolmas albumi, joka julkaistiin 11. heinäkuuta 1989. Albumista tuli yhtyeen myydyin levy ja myi kaksinkertaista platinaa. Se sijoittui "Billboardin" Top R&B/Hip-Hop Albums -listan sijalle 3. sekä Billboard 200 -listan sijalle 29.


title: On the Nile

text: On the Nile on yhdysvaltalaisen hip hop -artistin Egyptian Loverin esikoisalbumi, joka julkaistiin vuonna 1984. Albumi on tyylilajiltaan elektro hopia, jossa on vaikutteita niin elektrosta kuin hip hopista. "On the Nile" julkaistiin Egyptian Loverin perustamalla levy-yhtiöllä Egyptian Empire. Albumi pääsi "Billboard"-lehden Top R&B/Hip-Hop Albums -musiikkilistan sijalle 44.


title: On the Nile

text: Kaikki kappaleet säv. ja san. Egyptian Lover.


title: One Track Mind

text: One Track Mind on yhdysvaltalaisen hip hop -artistin Egyptian Loverin toinen studioalbumi, joka julkaistiin vuonna 1986 Egyptian Loverin perustamalla ja omistamalla levy-yhtiöllä Egyptian Empire. Albumin tuottajana toimi myös Egyptian Lover itse. "One Track Mind" pääsi "Billboard"-musiikkilehden Top R&B/Hip-Hop Albums -listan sijalle 37.


title: Filthy

text: Filthy on yhdysvaltalaisen hip hop -artistin Egyptian Loverin kolmas albumi. Albumi julkaistiin vuonna 1988 levy-yhtiöllä Priority Records ja sen tuottajana toimi Egyptian Lover itse. "Filthy" pääsi "Billboardin" Top R&B/Hip-Hop Albums -listan sijalle 99.


title: King of Ecstasy

text: King of Ecstasy on yhdysvaltalaisen hip hop -artistin Egyptian Loverin neljäs albumi ja ensimmäinen kokoelma-albumi. Albumi julkaistiin 1. kesäkuuta 1989 ja sisältää Egyptian Loverin suurimmat hittikappaleet hänen kolmelta aikaisemmalta albumiltaan.


FIA World Touring Car Championship -kausi 2005 oli WTCC-sarjan historian toinen kausi ja järjestyksessään ensimmäinen uudelleenkäynnistetyssä sarjassa vuonna 2005.


title: World Touring Car Championship -kausi 2005

text: Kauden mestari oli Andy Priaulx BMW:llä.


title: Newcleus

text: Newcleus oli yhdysvaltalainen elektroa ja old school hip hopia tuottava yhtye, joka sai suosiota 1980-luvun alussa. Yhtye on pääasiassa tunnettu vuoden 1984 singlestään ”Jam on It”. Heidän vuoden 1984 albuminsa "Jam on Revenge" sijoittui Britannian albumilistan sijalle 84.


title: Tuomaankirkko

text: Tuomaankirkko (vuoteen 2013 asti Tomas kyrka) on Meilahden seurakunnan kirkko Helsingissä ja se sijaitsee Meilahden kirkon yhteydessä. Meilahden kirkkorakennus valmistui vuonna 1954 ja siihen tehtiin kaksi erillistä kirkkosalia. Kirkollisen toiminnan alku oli poikkeuksellista, koska ensimmäistä kertaa Helsingin seurakuntien historiassa eri kieliryhmiin kuuluvien seurakuntien kirkkosalit ja seurakuntatilat olivat samassa rakennuksessa. Vastaavanlainen tilanne on Lauttasaaressa, jossa samassa rakennuksessa ovat suomenkielisen seurakunnan Lauttasaaren kirkko ja ruotsinkielisen seurakunnan St. Jacobs kyrka. Meilahdessa molemmat kirkot ovat olleet Meilahden seurakunnan käytössä vuoden 2014 alusta lukien.


title: Tuomaankirkko

text: Kirkon valmistuessa 1954 suomenkielinen Pohjoinen seurakunta sai käyttöönsä kirkkosalin, joka nimettiin Meilahden kirkoksi. Ruotsinkielinen Norra svenska församling käytti toista kirkkosalia, jonka nimeksi tuli Tomas kyrka. Vuonna 1956 erotettiin Norra församlingista uusi ruotsinkielinen Mejlans svenska församling, jonka nimi muutettiin vuonna 1961 Tomas församlinginksi. Ruotsinkielisten seurakuntien rakenne muuttui vuonna 2009 ja Tomas kyrka siirtyi ruotsinkielisen Johannes församlingin käyttöön. Se päätti luopua kirkosta vuoden 2014 alusta lähtien ja Tomas kyrka siirtyi Meilahden seurakunnan käyttöön ja siitä alettiin käyttää suomenkielistä nimeä Tuomaankirkko.


title: Tuomaankirkko

text: Tuomaankirkon kirkkosalissa on istumapaikkoja noin 250 henkilölle. Kirkossa on edelleen käytössä alkuperäiset kirkkotekstiilit, jotka suunnitteli tekstiilitaiteilija Dora Jung.


title: Man Parrish

text: Manuel Joseph ”Man” Parrish (s. 6. toukokuuta 1958) on yhdysvaltalainen säveltäjä, lauluntekijä, laulaja sekä tuottaja. Hän oli yksi niistä artisteista, jotka edesauttoivat elektron kehittymistä 1980-luvun alussa.


title: Davy DMX

text: Davy DMX (oik. David Franklin Reeves, Jr., tunnettu myös nimellä Davy D), on yhdysvaltalainen hip hop -DJ, lauluntekijä ja tuottaja, joka tunnetaan ehkä parhaiten yhteistyöstään Run–D.M.C:n, Kurtis Blow’n, The Fat Boysin sekä Jam Master Jayn kanssa. Hän on yksi ensimmäisistä elektronisen musiikin sekä hip hopin artisteista.


title: Lontoon terrori-isku 3. kesäkuuta 2017

text: Lontoon terrori-isku oli kolmen tekijän lauantai-iltana 3. kesäkuuta 2017 Lontoossa tekemä terrori-isku, jossa kuoli kahdeksan henkilöä. Poliisi surmasi hyökkääjät. Iskussa loukkaantui 48 ihmistä, joista 21 kriittisesti. Iskujen tapahtumapaikat olivat London Bridge ja Borough Market. Tapahtumat alkoivat kymmeneltä illalla, kun hyökkääjät ajoivat tahallisesti pakettiautolla London Bridge -sillan jalkakäytävällä ihmisiä päin. Läheisellä Borough Marketilla hyökkääjät juoksivat alueen pubeihin ja puukottivat vastaantulijoita. Poliisi ilmoitti, että tekijät surmattiin. He olivat pukeutuneet valeräjähdeliiveihin. Puukkojen kanssa hyökänneitä terroristeja ampui kahdeksan aseistautunutta poliisia. Luoteja ammuttiin kaikkiaan noin 50. Poliisi ampui vahingossa myös yhtä sivullista. Kuolleista yksi on kanadalainen ja yksi ranskalainen.


title: Lontoon terrori-isku 3. kesäkuuta 2017

text: Hyökkääjät olivat vuokranneet pakettiauton hieman ennen hyökkäystä. Iskun yhteydessä viranomaiset käyttivät ensimmäistä kertaa uuden nopean toiminnan erikoisyksikköä. Blue Thunder -nimellä kulkeva iskuryhmä on osa Britannian maavoimien SAS-erikoisjoukkoja.


title: Lontoon terrori-isku 3. kesäkuuta 2017

text: Britannian pääministeri Mayn mukaan kyse oli radikaalista islamistisesta terrori-iskusta. Myös Lontoon poliisi kertoi pitävänsä tapahtumia terroritekona. Isis-järjestö kertoi Amaq-propagandatoimistonsa välityksellä olevansa iskun takana. Iskuun liittyen tehtiin välittömästi 12 pidätystä Itä-Lontoon Barkingissa. Pidätetyt olivat iältään 19–60-vuotiaita ja heistä seitsemän oli naisia. Yksi pidätetyistä päästettiin vapaaksi 4. kesäkuuta 2017.


title: Lontoon terrori-isku 3. kesäkuuta 2017

text: Poliisi oli päästänyt vapaaksi kaikki aiemmin pidätetyt 7. kesäkuuta mennessä, mutta pidätti kolme uutta ihmistä Ilfordissa.


title: Lontoon terrori-isku 3. kesäkuuta 2017

text: Poliisin mukaan yksi epäillyistä on 27-vuotias Khuram Butt. Butt on Pakistanissa syntynyt Britannian kansalainen. Hän on naimisissa ja hänellä on lapsia. Toinen nimetty epäilty on 30-vuotias Rashid Reduane. Viranomaisten mukaan hänen taustansa on ilmeisesti Marokossa ja Libyassa. Kolmannen iskusta epäillyn miehen nimeä ei julkistettu.


title: Lontoon terrori-isku 3. kesäkuuta 2017

text: Uhreja on muistettu monilla eri tavoin, muun muassa hiljaisella hetkillä. Myös Australian Adelaidessa pidettiin hiljainen hetki iskun uhrien muistoksi jalkapallon MM-karsintaottelussa. Ottelussa pelasivat Australian ja Saudi-Arabian joukkueet. Saudi-Arabian joukkue nostatti kohun, koska se ei osallistunut hiljaiseen hetkeen. Joukkue sai runsaasti kritiikkiä, koska sen lisäksi, että he eivät ottaneet hiljaisuuteen osaa, he verryttelivät sen aikana kentällä. Hiljaisen hetken jälkeen australialaisfanit buuasivat voimakkaasti saudipelaajien käytökselle.


title: Raising Hell (albumi)

text: Raising Hell on yhdysvaltalaisen hip hop -yhtyeen Run–D.M.C:n kolmas albumi. Albumi myi kolminkertaista platinaa. "Raising Hell" sijoittui Billboard 200 -listan sijalle 3. sekä "Billboardin" Top R&B/Hip-Hop Albums -listan 1. sijalle.


title: Näsin kivi

text: Näsin kivi on iso siirtolohkare ja tunnettu näköalapaikka Porvoon Näsinmäellä. Siirtolohkare on haljennut, mutta se ei ole juurikaan madaltanut kiveä. Näsinmäki on Porvoonjoen länsirannalla ja sieltä avautuu näköala kaupunkiin. Näsin kivi oli turistinähtävyys jo 1800-luvun loppupuolella ja sen päälle oli tehty puinen lava. Nykyään kiven päällä on ilmeisesti 1930-luvulla tehty betoninen näköalatasanne, jonne johtavat betoniset portaat.


title: Näsin kivi

text: Näsin kivi on tarinan mukaan jättiläisen sinne heittämä. Lähistöllä asunut rauhaa ja hiljaisuutta rakastanut aamu-uninen jättiläinen häiriintyi ja ärtyi Porvoon tuomiokirkon rakentamisen äänistä ja viimeinen pisara oli, kun kirkon uudet kellot alkoivat soida varhain sunnuntaiaamulla. Jättiläinen otti suuren siirtolohkareen käteensä ja heitti sen kohti Porvoota tarkoituksenaan hiljentää kirkonkellot. Heitto jäi lyhyeksi ja kivi putosi Näsinmäelle aivan Näsin kartanon viereen. Jättiläinen muutti hiljaisemmille seuduille Sipoon metsiin.


title: Lontoon isku 2017

text: Lontoon isku 2017 voi viitata seuraaviin tapahtumiin:


title: Sinä päivänä kun synnyimme

text: Sinä päivänä kun synnyimme on Ultra Bran vuonna 2017 julkaistu toinen kokoelma-albumi. Albumi koostuu kolmesta mustasta tai keltaisesta LP-levystä, joita julkaistiin rajoitetut 300 ja 200 kappaleen erät. Ensimmäinen levy ja toisen levyn A-puoli sisältävät aikaisemmilla singleillä, "Houkutusten kiihottava maku" -EP-levyllä ja "Sinä päivänä kun synnyin" -kokoelma-albumilla julkaistuja kappaleita. Näistä kaikki muut paitsi ”Sokeana hetkenä II” julkaistiin "Sinä päivänä kun synnyin" -kokoelmalla. Toisen levyn B-puoli sisältää aiemmin "Kahdeksanvuotiaana"-singlellä julkaistuja remix-versiointeja, joista ainoastaan ”Nainen, joka elää vapaaherran elämää [heavy metal mix]” julkaistiin "Sinä päivänä kun synnyin" -kokoelmalla. Kolmannella levyllä taas on kolme aiemmin täysin julkaisematonta kappaletta ja versiointia.


title: Sinä päivänä kun synnyimme

text: Albumi julkaistiin 16. kesäkuuta 2017 ja se liittyy Ultra Bran paluukiertueeseen kesällä 2017. Myös "Kroketti", "Kalifornia", "Vesireittejä" ja "Sinä päivänä kun synnyin" -albumeista julkaistaan kesän 2017 aikana rajoitetut lp-levy-julkaisut.


title: Fidget cube

text:
Fidget cube () on Antsy Labs -yrityksen keksimä ja markkinoima näperreltävä laite. Tuote on saanut yli kuuden miljoonan dollarin rahoituksen Kickstarter-palvelun kautta. Tuotetta on luonnehdiltu moderniksi versioksi stressipallosta.
Kuutiossa on kuusi sivua, joissa jokaisessa on erilainen näperrelltävä kohta. Ominaisuuksiin kuuluu mm.


title: Judas

text: Judas on saksalaisen power metal -yhtye Helloweenin ensimmäinen single. Se julkaistiin vuonna 1986 levymerkillä Noise Records.


title: Fidget

text: Fidget voi tarkoittaa:


title: Number One (kappale)

text: Number One on saksalaisen power metal -yhtye Helloweenin single, joka julkaistiin vuonna 1992 levymerkillä EMI.


title: When the Sinner

text: When the Sinner on saksalaisen power metal -yhtye Helloweenin single, joka julkaistiin vuonna 1993 levymerkillä EMI.


title: I Don’t Wanna Cry No More

text: I Don’t Wanna Cry No More on saksalaisen power metal -yhtye Helloweenin single, joka julkaistiin vuonna 1993 levymerkillä EMI.


title: C-ryhmä

text: C-ryhmä oli prototyyppiurheiluautojen kilpaluokka, jonka korvasi Le Mans Prototype. Autot ajoivat World Sportscar Championship, World Sports-Prototype Championship, European Endurance Championship ja FIA World Endurance Championship -sarjoissa.


title: C-ryhmä

text: Tunnettuja ryhmän autoja olivat esimerkiksi Mazda 787B, Peugeot 905, Porsche 962 ja Sauber C9.


title: C-ryhmä

text: Ryhmän lopettamisen syyksi on sanottu autojen nopeuksien kasvaminen liian suuriksi. Toisaalta Le Mans -kilpailemisesta oli tullut yhtä kallista kuin Formula 1 -kilpaileminen:


title: Windmill

text: Windmill on saksalaisen power metal -yhtye Helloweenin single, joka julkaistiin vuonna 1993 levymerkillä EMI.


title: Johanna Törn-Mangs

text: Johanna Törn-Mangs oli Svenska Ylen väliaikainen johtaja heinäkuusta 2017. Hän siirtyi tehtävään Yleisradion mediapäällikön paikalta. Aiemmin hän on työskennellyt Svenska Ylen verkkopäällikkönä, Yleisradion kirjeenvaihtajana New Yorkissa, Hufvudstadsbladetissa ja KSF Mediassa.


title: Geldanamysiini

text: Geldanamysiini on ansamysiineihin kuuluva orgaaninen yhdiste. Geldanamysiinillä on syöpäkasvainten kasvua hillitseviä ominaisuuksia, ja sen johdannaisia tutkitaan käytettäväksi syöpälääkkeinä.


title: Geldanamysiini

text: Geldanamysiini eristettiin ensimmäisen kerran vuonna 1970 eräästä "Streptomyces hygroscopicus" -kannasta. Geldanamysiinillä ei ole juurikaan antibakteerisia ominaisuuksia, mutta se osoittautui tehokkaaksi sieniä ja alkueläimiä vastaan. Sillä on myös herbisidisiä ominaisuuksia. Tärkein geldanamysiinin biologinen ominaisuus on kuitenkin tyrosiinikinaasin, DNA-polymeraasin ja erityisesti lämpöshokkiproteiineihin kuuluvan HSP90:n toiminnan inhibitio. Geldanamysiini sitoutuu HSP90:n ATP:n sitoutumiskohtaan ja estää proteiinia toimimasta saperonina solunjakautumisessa. Geldanamysiiniä on tutkittu käytettäväksi syöpälääkkeenä. Käytön esteenä on kuitenkin geldanamysiinin huono vesiliukoisuus, epästabiilius ja suuri myrkyllisyys maksalle. Tämän vuoksi siitä on pyritty kehittämään vähemmän myrkyllisiä puolisynteettisiä johdannaisia. Kliinisiin kokeisiin niistä ovat päässeet muun muassa tanespimysini, alvespimysiini ja retaspimysiini, mutta vuonna 2013 ainoastaan retaspimysiinin kliiniset kokeet olivat vielä käynnissä.


title: Geldanamysiini

text: Geldanamysiinin biosynteesin lähtöaine on 3-amino-5-hydroksibentsoehappo, johon polyketidisyntaasientsyymit liittävät etikkahaposta, propionihaposta ja glykolihaposta johdettuja yksiköitä, jotka muodostavat makrosyklisen rakenteen. Tästä progeldanamysiinistä muodostuu hapettumisien, hydroksylointien, metylointien ja karbamaattiryhmän liittämisen jälkeen geldanamysiiniä.


title: Mangs

text: Mangs on seuraavien tunnettujen henkilöiden sukunimi:


title: Geoff Crammond

text: Geoff Crammond on brittilläinen videopelisuunnittelija ja -ohjelmoija, joka on kehittänyt MicroProsen julkaiseman "Geoff Crammond’s Grand Prix" -sarjan.


title: Geoff Crammond

text: Crammond oli aiemmin järjestelmäinsinööri puolustusvälineteollisuudessa.


title: Geoff Crammond

text: MicroProsen jälkeen Crammond on seurannut tekniikan kehitystä ja päivittänyt aiempaa ohjelmakoodiaan mutta ei ole aikeissa palata simulaatiopelien kehitykseen.


title: Geoff Crammond

text: Crammondin kehittämiä pelejä:


title: Le Mansin 24 tunnin ajo 2001

text: Le Mansin 24 tunnin ajo 2001 oli kestävyysajokilpailu, joka ajettiin 16.–17. kesäkuuta Circuit de la Sarthen radalla Le Mansissa Ranskassa. Kilpailun voittivat Audilla ajaneet Frank Biela, Tom Kristensen ja Emanuele Pirro.


title: Takenouchi-ryū

text: Takenouchi-ryū () on japanilainen koryū budo tyylisuunta, joka on varhainen aseettomaan kamppailuun (jujutsu) keskittynyt tyyli. Sen perusti 1532 Takenouchi Nakatsukasadaiyū Hisamori. Vaikka se tunnetaan jujutsutekniikoistaan, Takenouchi-ryū on järjestelmä kamppailutaitoja, joihin kuuluu painiminen aseiden kanssa ("kogusoku", "koppo", tai "koshi no mawari"), sauvan käyttö (bōjutsu), japanilaisen miekan käyttö (kenjutsu), miekan vetäminen (iaijutsu tai "battoiai"), salkoaseet (naginatajutsu), rautaisen viuhkan käyttö (tessenjutsu), sekä pidätystekniikat köydellä (hojōjutsu) ja elvytystekniikoita ("sakkatsuho"). Tyylin kolmea säilynyttä sukulinjaa hallitsevat nykyään järjestyksessä 13., 14. ja 16. sukupolvien päämiehet.


title: Takenouchi-ryū

text: Takenouchi-ryū kuten muutkin ensimmäiset jujutsu-tyylit oli kehitetty haarniskoiduille kamppailijoille, ja oletusarvoisesti kaikki taistelijat joko käyttivät asetta tai tavoittelivat sellaista. Haarniskoitua vastustajaa oli hankala vahingoittaa iskuin ja potkuin, joten erilaiset painiotteet, nivelväännöt ja kaadot osoittautuivat käytännöllisemmiksi. Olennaista ei ollut vastustajan voittaminen kokonaan aseettomana vaan kontrollointi siksi aikaa, kunnes niskan päällä olija sai esille aseen, jolla lopettaa kamppailu.


title: Takenouchi-ryū

text: Nykyinen judo ja useat muut jujutsuun pohjautuvat kamppailutaidot ovat saaneet vaikutteita Takenouchi-ryūstä.


title: Jaakko Tuomilehto

text:
Jaakko Olavi Iivari Tuomilehto (s. ) on Helsingin yliopiston kansanterveystieteen emeritusprofessori. Hän toimi Suomen Akatemian akatemiaprofessorina kaudella 2000–2005. Professori Tuomilehto tunnetaan erityisesti hänen elintapojen terveysvaikutuksiin ja diabeteksen ehkäisyyn liittyvistä tutkimuksistaan. Vuonna 2001 hän osoitti työryhmineen hyvin kontrolloidulla kokeen avulla, että elintapojen muutoksella voi ehkäistä tyypin 2 diabetesta. Hän oli vuonna 2017 eräs Helsingin yliopiston viitatuimmista kliinisen lääketieteen edustajista.
Hän kirjoitti ylioppilaaksi Ilmajoen yhteiskoulusta vuonna 1966. Hän valmistui Turun yliopistosta lääkäriksi (LL) vuonna 1973 ja valtiotieteen kandidaatiksi vuonna 1975. Lääketieteen ja kirurgian tohtoriksi hän valmistui Kuopion yliopistosta vuonna 1975.
Vuosina 1973–1980 Tuomilehto toimi tutkijana ja lääninlääkärin viransijaisena sekä erikoistutkijana Kuopion yliopistolla, Pohjois-Karjalan lääninhallituksessa ja Kansanterveyslaitoksella (KTL, nyk. THL). Vuosina 1977–1983 hän toimi kahdesti kansanterveystieteen professorin viransijaisena Kuopion yliopistossa. Hän oli Maailman terveysjärjestö WHO:n asiantuntijalääkärinä (Manila, Geneve) vuosina 1980–1983. Vuosina 1983–1986 hän johti WHO:n Monica-projektin datakeskusta Kansanterveyslaitoksella ja vuosina 1987–1991 johti KTL:n epidemiologian osastoa viransijaisena. Tämän jälkeen, vuosina 1991–2000, hän Tuomilehto toimi KTL:n tutkimusprofessorina epidemiologian ja terveyden edistämisen osastolla.


title: Jaakko Tuomilehto

text: Hän toimi vierailevana professorina Wienin yliopistossa vuonna 1994 ja professorina Donau Universitat Kremsissä Itävallan Kremsissa vuodesta 2001-. Vuodesta 2000 Helsingin yliopiston kansanterveystieteen professori. Kaudella 2000–2005 hänellä oli akatemiaprofessuuri. Etelä-Pohjanmaan sairaanhoitopiirin professori vuodesta 2003- ja tutkimusjohtaja Seinäjoen Midwest Research Centerissä vuosina 2003–2007. Vuodesta 2004 Washingtonin osavaltioyliopiston (WSU, Spokane, Yhdysvallat) professori (adjuct prof.) 2004-.


title: Jaakko Tuomilehto

text:
Professori Tuomilehto on toiminut lukuisissa kansallisissa ja kansainvälisissä luottamustehtävissä erilaisten kansanterveyteen liittyvien toimikuntien ja järjestöjen jäsenenä, johtokunnissa tai johtajana. Hänet on palkittu useasti ja hän on usean yhdistyken kunniajäsen.
Professori Tuomilehto on ollut Suomalaisen Tiedeakatemian jäsen vuodesta 2004 lähtien.


title: Jaakko Tuomilehto

text: Professori Tuomilehdon tuotanto on erittäin laaja ja käsitti jo vuoteen 2007 mennessä yli 1 000 tieteellistä julkaisua. Helsingin yliopiston Tuhat-tutkimustietokanta sisälsi kesäkuun 2017 alussa tiedot runsaasta 760 professori Tuomilehdon julkaisusta. Vuonna 2017 hänen tieteellinen tuotantonsa sisälsi jo yli 1 600 nimikettä. Hänen tuotantoonsa oli viitattu yli 110 000 kertaa, ja viittausaktiivisuutta kuvaava h-indeksi oli 153.


title: Le Mansin 24 tunnin ajo 2002

text: Le Mansin 24 tunnin ajo 2002 oli kestävyysajokilpailu, joka ajettiin 15.–16. kesäkuuta Circuit de la Sarthen radalla Le Mansissa Ranskassa. Kilpailun voittivat Audilla ajaneet Frank Biela, Tom Kristensen ja Emanuele Pirro.


title: Le Mansin 24 tunnin ajo 2003

text: Le Mansin 24 tunnin ajo 2003 oli kestävyysajokilpailu, joka ajettiin 14.–15. kesäkuuta Circuit de la Sarthen radalla Le Mansissa Ranskassa. Kilpailun voittivat Bentleylla ajaneet Rinaldo Capello, Tom Kristensen ja Guy Smith.


title: BattleTech

text: BattleTech on tieteisfiktiotuotesarja, jonka on julkaissut FASA vuonna 1984. Sarjaan kuuluu videopelejä, keräilykorttipelejä, kirjoja sekä animaatiosarja.


title: BattleTech

text: Muun muassa "MechWarrior" roolipelit ja videopelit kuuluvat sarjaan.


title: BattleTech

text: Sarjan pelien uusin julkaisija on Paradox Interactive, joka ilmoitti julkaisevansa "BattleTech"-strategiapelin vuonna 2017. Pelin kehittäjä on Harebrained Schemes, jonka perustaja Jordan Weisman on myös "MechWarrior"-pelien suunnittelija.


title: Nay-dobrata

text: "Nay-dobrata" (Parasta) on Bulgarialaisen pop-folk -laulaja Andrean single. Single julkaistiin 2014.


title: Leo Varadkar

text: Leo Varadkar (s. 18. tammikuuta 1979 Dublin, Irlanti) on irlantilainen poliitikko, joka on toiminut Irlannin pääministerinä, eli taoiseachina sekä puolueensa Fine Gaelin puheenjohtajana kesäkuusta 2017 alkaen. Varadkarista tuli 38-vuotiaana Irlannin historian nuorin pääministeri.


title: Leo Varadkar

text: Varadkar on keskustaoikeistolaisen Fine Gael -puolueen puheenjohtaja kesäkuusta 2017 alkaen ja taoiseach 14. kesäkuuta 2017 alkaen. Presidentti Michael D. Higgins vahvisti nimityksen luovuttamalla Varadkarille viran sinetit. Varadkar toimi vuodesta 2011 liikenne-, matkailu- ja urheiluministerinä ja tämän jälkeen sosiaali- ja terveysministerinä samassa hallituksessa.


title: Leo Varadkar

text: Varadkarin valinta Fine Gaelin puheenjohtajaksi tapahtui puolue-eliitin äänin. Hänen vastaehdokkaansa ja jäsenistön kannattama oli asuntoministeri Simon Coveney. Valintansa jälkeen Varadkar valitsi Simon Coveneyn puolueen varapuheenjohtajaksi. Varadkaria pidetään Irlannin oloissa nuorena liberaalina uudistajana, joka on luvannut muun muassa järjestää äänestyksen abortista vuonna 2018.


title: Leo Varadkar

text: Varadkarin isä on intialaissyntyinen lääkäri, äiti irlantilainen sairaanhoitaja. Hän on julkisesti homoseksuaali, mikä on herättänyt Irlannissa paljon huomiota. Varadkar kertoi olevansa homoseksuaali haastattelussa vuonna 2015 hieman ennen Irlannissa järjestettyä kansanäänestystä tasa-arvoisesta avioliitosta. Hänen puolisonsa on Matthew Barrett.


title: Le Mansin 24 tunnin ajo 2004

text: Le Mansin 24 tunnin ajo 2004 oli kestävyysajokilpailu, joka ajettiin 12.–13. kesäkuuta Circuit de la Sarthen radalla Le Mansissa Ranskassa. Kilpailun voittivat Audilla ajaneet Seiji Ara, Rinaldo Capello ja Tom Kristensen.


title: Japan Game Awards

text: Japan Game Awards () on japanilainen videopeliteollisuuden palkinto. Palkinto on perustettu vuonna nimellä CESA Awards (, Computer Entertainment Supplier's Association).


title: Japan Game Awards

text: Palkintoja jaetaan nimikkeille ja henkilöille kolmessa divisioonassa:


title: Japan Game Awards

text: Lisäksi jaetaan "Minister of Economy, Trade and Industry Award" (METI) -palkinto.Minister of Economy, Trade and Industry Award: "Puzzle & Dragons", GungHo Online Entertainment.


title: Japan Game Awards

text: Games of the Year Division:


title: Le Mansin 24 tunnin ajo 2005

text: Le Mansin 24 tunnin ajo 2005 oli kestävyysajokilpailu, joka ajettiin 18.–19. kesäkuuta Circuit de la Sarthen radalla Le Mansissa Ranskassa. Kilpailun voittivat Audilla ajaneet Tom Kristensen, Jyrki Järvilehto ja Marco Werner.


title: Grzegorz Pasiut

text: Grzegorz Pasiut (s. 7. toukokuuta 1987 Nowy Targ, Puola) on puolalainen jääkiekkoilija, joka pelaa Valko-Venäjän Ekstraligan H'K Njoman Hrodnassa. Hän on pelipaikaltaan keskushyökkääjä.


title: Grzegorz Pasiut

text: Pasiut on KTH Krynican kasvatti. Hän debytoi seuran miesten joukkueessa vain 16-vuotiaana kaudella 2003–2004, jolloin Pasiut pelasi Polska Liga Hokejowassa 21 runkosarjaottelua tehopistein 3+1=4. Krynica putosi kauden päätteeksi 1. ligaan, jossa Pasiut vietti kauden 2004–2005. Kaudeksi 2005–2006 hän siirtyi pelaamaan taas pääsarjatasolle Cracovia Krakówin riveihin. Pasiut voitti kauden päätteeksi Puolan-mestaruuden. Kaudella 2006–2007 hän oli Krakówin toiseksi paras maalintekijä ja neljänneksi paras pistemies tehoilla 26+10=36. Pasiut sijoittui koko PLH:n maalipörssissä kolmanneksi. Hän voitti kauden päätteeksi pronssia.


title: Grzegorz Pasiut

text: Kaudella 2007–2008 Pasiut oli taas Krakówin toiseksi paras maalintekijä ja neljänneksi paras pistemies tehoilla 22+19=41. Hän jakoi PLH:n maalipörssin kahdeksannen sijan TKH Toruńin Przemysław Bomastekin ja Podhale Nowy Targin Milan Baranykin kanssa. Pasiut voitti kauden päätteeksi Puolan-mestaruuden, kuten myös seuraavan kauden 2008–2009 päätteeksi. Kausi 2009–2010 päättyi PLH:n hopeaan. Hän edusti Krakówia kauden aikana myös Continental Cupissa, kuten myös seuraavalla kaudella 2010–2011. Pasiut oli PLH:ssa joukkueensa kolmanneksi paras pistemies tehoilla 16+19=35. Hän voitti kauden päätteeksi Puolan-mestaruuden.


title: Grzegorz Pasiut

text: Pasiut siirtyi kaudeksi 2011–2012 GKS Tychyn paitaan. Hän oli joukkueen kolmanneksi paras pistemies tehoilla 13+18=31. Pasiut jakoi kevään 2012 karsintasarjassa tehoilla 7+4=11 Tychyn sisäisen pistepörssin voiton Adam Bagińskin kanssa, koko karsintasarjan maalipörssin voiton KS Torunin Milan Baranykin kanssa sekä tehotilaston voiton joukkuetoverinsa Łukasz Sokółin kanssa. Kauden 2012–2013 päätteeksi hän voitti pronssia. Kaudeksi 2013–2014 Pasiut palasi kasvattajaseuraansa KTH Krynicaan. Hän oli kauden päättyeessä tehoilla 9+19=28 joukkueen paras syöttäjä Marcin Koluszin kanssa sekä toiseksi paras pistemies Leszek Laszkiewiczin kanssa, jonka kanssa Pasiut jakoi myös Krynican sisäisen tehotilaston voiton lukemalla +23. Kesken kauden, marraskuussa 2013 hän kuitenkin siirtyi JKH GKS Jastrzębien joukkueeseen. Pasiut teki PHL:n runkosarjassa yhteensä tehot 25+34=59, joilla hän jakoi liigan maalipörssin kuudennen sijan Cracovia Krakówin Sebastian Kowalówkan kanssa ja pistepörssin seitsemännen sijan joukkuetoverinsa Leszek Laszkiewiczin kanssa. Pudotuspeleissä Pasiut jakoi Jastrzębien sisäisen piste- ja syöttöpörssin voiton Leszek Laszkiewiczin kanssa tehoilla 6+11=17, joilla he jakoivat PHL:n pistepörssin toisen sijan edellään vain KH Sanokin Samson Mahbod. Pasiut voitti kauden päätteeksi pronssia.


title: Grzegorz Pasiut

text: Kaudeksi 2014–2015 Pasiut palasi vuoden mittaisella sopimuksella Cracovia Krakówiin. Hän voitti tehoilla 21+29=50 joukkueen sisäisen piste- ja syöttöpörssin sekä jakoi sisäisen maalipörssin voiton Dennis McCauleyn kanssa. Pasiut jakoi PHL:n maalipörssin kahdeksannen sijan KH Sanokin Martin Vozdeckýn kanssa. Hän voitti myös Krakówin sisäisen tehotilaston lukemalla +35. Toukokuussa 2015 Pasiut teki joukkueen kanssa vuoden mittaisen jatkosopimuksen. Kaudella 2015–2016 hän jakoi Krakówin sisäisen tehotilaston voiton Maciej Kruczekin ja Patryk Wajdan kanssa. Pasiut voitti sekä Puolan-mestaruuden että Puolan cupin.


title: Grzegorz Pasiut

text: Pasiut siirtyi kaudeksi 2016–2017 vuoden mittaisella sopimuksella Valko-Venäjän Ekstraligan H'K Njoman Hrodnaan. Hän oli tehoilla 14+29=43 joukkueen toiseksi paras pistemies Janne Laakkosen jälkeen. Pasiut jakoi koko liigan pistepörssin viidennen sijan Junost Minskin Pavel Razvadouskin kanssa. Hän jakoi myös Nemanin sisäisen tehotilaston voiton Janne Laakkosen ja Sergei Dorofejevin kanssa lukemalla +32. Valko-Venäjän cupin alkusarjassa Pasiut oli joukkueen paras pistemies ja syöttäjä tehoilla 2+3=5 ja hän voitti Nemanin sisäisen tehotilaston lukemalla +5.


title: Grzegorz Pasiut

text:
Pasiut edusti Puolaa I-divisioonan MM-kilpailuissa vuosina 2007, 2008,
2010 ja 2011, joista vuoden 2007 turnaus päättyi lohkohopeaan ja vuosien 2008 ja 2010 turnaukset lohkopronssiin. Vuoden 2008 turnauksessa hän jakoi joukkueensa sisäisen syöttöpörssin voiton Krzysztof Zapałan ja Adam Bagińskin kanssa. Pasiutilla oli koko vuoden 2011 turnauksen paras aloitusprosentti (66,09%).


title: Grzegorz Pasiut

text: Pasiut pelasi myös IA-divisioonan MM-kilpailuissa vuosina 2015, 2016 ja 2017, joista kaksi ensimmäistä turnausta päättyi pronssiin. Valmennus valitsi hänet vuoden 2015 turnauksessa Puolan yhdeksi kolmesta parhaasta pelaajasta. Pasiut valittiin myös joukkueensa parhaaksi pelaajaksi. Vuosien 2016 ja 2017 turnauksissa hän toimi Puolan varakapteenina. Pasiut pelasi myös IB-divisioonan MM-kilpailuissa vuosina 2012, 2013 ja 2014, joista kaksi ensimmäistä turnausta päättyi hopeaan ja viimeisin turnaus kultaan sekä sarjanousuun IA-divisioonaan. Vuoden 2012 turnauksessa hän toimi Puolan varakapteenina. Pasiut pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa, joista ensimmäisessä turnauksessa hän jakoi joukkueensa sisäisen maalipörssin voiton kolmen muun pelaajan kanssa kahdella osumallaan.


title: Grzegorz Pasiut

text: Pasiut pelasi myös alle 20-vuotiaiden I-divisioonan MM-kilpailuissa vuosina 2005, 2006 ja 2007. Vuoden 2006 turnauksessa hän voitti Puolan sisäisen piste- ja syöttöpörssin tehoilla 3+3=6 sekä jakoi joukkueen sisäisen maalipörssin voiton Piotr Poziomkowskin kanssa. Pasiut oli myös vuoden 2007 turnauksessa Puolan paras maalintekijä Darius Gruszkan kanssa ja toiseksi paras pistemies hänen jälkeensä. Pasiut jakoi myös koko turnauksen tehotilaston voiton Tanskan Lars Ellerin kanssa lukemalla +6. Hän pelasi myös alle 18-vuotiaiden I-divisioonan MM-kilpailuissa vuosina 2004 ja 2005, joista jälkimmäisessä turnauksessa Pasiut oli Puolan paras pistemies ja maalintekijä tehoilla 6+1=7. Hän voitti myös koko B-lohkon piste- ja maalipörssin.


title: Grzegorz Pasiut

text: Pasiutin isä Andrzej on toiminut Cracovia Krakówin apuvalmentajana Puolan pääsarjatasolla.


title: Frank Ntilikina

text: Frank Ntilikina (s. 28. heinäkuuta 1998 Ixelles, Belgia) on ranskalainen koripalloilija.


title: Frank Ntilikina

text: Pelintekijänä pelaava Ntilikina edusti vuodet 2015–2017 Strasbourg IG:tä jossa pelasi myös Euroliigaa. Hän asettui ehdolle , missä hänet ennustettiin kärkipään varauksiin. New York Knicks varasikin hänet tilaisuuden kahdeksannella vuorolla.


title: Le Mansin 24 tunnin ajo 2007

text: Le Mansin 24 tunnin ajo 2007 oli kestävyysajokilpailu, joka ajettiin 16.–17. kesäkuuta Circuit de la Sarthen radalla Le Mansissa Ranskassa. Kilpailun voittivat Audilla ajaneet Marco Werner, Emanuele Pirro ja Frank Biela.


title: Przemysław Karnowski

text: Przemysław Marcin ”Przemek” Karnowski (s. 8. marraskuuta 1993 Bydgoszcz) on puolalainen koripalloilija.


title: Przemysław Karnowski

text: Sentterinä pelaava Karnowski aloitti pelaajauransa kotimaassaan jossa pelasi kauden ajan maan pääsarjassa. Vuodet 2012–2017 hän edusti Yhdysvaltain yliopistosarja NCAA:ssa pelanneen Gonzagan joukkuetta.


title: Przemysław Karnowski

text: Karnowski on edustanut myös Puolan miesten maajoukkuetta. Hän kuului maan turnauskokoonpanoihin vuosien 2013 ja 2015 EM-kilpailuissa.


title: Le Mansin 24 tunnin ajo 2008

text: Le Mansin 24 tunnin ajo 2008 oli kestävyysajokilpailu, joka ajettiin 14.–15. kesäkuuta Circuit de la Sarthen radalla Le Mansissa Ranskassa. Kilpailun voittivat Audilla ajaneet Allan McNish, Rinaldo Capello ja Tom Kristensen.


title: Ugo Betti

text: Ugo Betti (4. helmikuuta 1892, Camerino – 9. kesäkuuta 1953, Rooma) oli italialainen näytelmä- ja novellikirjailija, sekä runoilija. Varsinaiselta ammatiltaan hän oli lakimies kuten vanhempi veljensä Emilio. Betti aloitti lakititeteen opiskelun Parmassa mutta joutui keskeyttämään opintonsa ensimmäisen maailmansodan takia. Hän oli sodan loppuvaiheissa sotavankina Rastattissa. Sodan jälkeen Betti jatkoi opintojaan ja valmistuttuaan juristiksi hänet nimitettiin 1921 tuomariksi Parman lähellä sijaitsevaan Bedonian pikkukaupunkiin. Bettin mieliharrastus oli jalkapallo, jossa hän edusti ensin pelaajana ja sittemmin valmentajana Parma FC-seuraa. Seuran kotipeliasu on Bettin yhdessä Torquato Rossinin kanssa muotoilema. Betti muutti 1931 Roomaan saatuaan viran Italian oikeusministeriössä ja jätti samalla jalkapallon. Oikeusministeriössä Betti tuli tunnetuksi siitä että hän vietti suurimman osan ajastaan ministeriön kirjastossa jossa hän myös kirjoitti monet teoksistaan. Hänet nimitettiinkin 1944 virallisesti ministeriön kirjastonhoitajaksi.*


title: Le Mansin 24 tunnin ajo 2009

text: Le Mansin 24 tunnin ajo 2009 () oli kestävyysajokilpailu, joka ajettiin 13.–14. kesäkuuta Circuit de la Sarthen radalla Le Mansissa Ranskassa. Kilpailun voittivat Peugeotilla ajaneet David Brabham, Marc Gené ja Alexander Wurz.


title: Tuomari ja salamurhaaja

text: Tuomari ja salamurhaaja () on vuonna 1976 ensi-iltansa saanut Bertrand Tavernierin ohjaama ranskalainen historiallinen rikosdraamaelokuva, jonka pääosia näyttelevät Philippe Noiret ja Michel Galabru. Sivuosissa ovat muun muassa Renée Faure, Isabelle Huppert, Cécile Vassort ja Jean-Claude Brialy.


title: Tuomari ja salamurhaaja

text: "Tuomari ja salamurhaaja" perustuu tosielämän ranskalaisen sarjamurhaajan Joseph Vacherin (1869–1898) tarinaan. Bertrand Tavernier ja Jean Aurenche laativat elokuvan käsikirjoituksen Pierre Bostin ja Aurenchen tarinan pohjalta. Raymond Danon oli elokuvan tuottajana. Elokuva voitti kaksi César-palkintoa kuudesta ehdokkuudestaan; elokuva oli ehdokkaana muun muassa parhaan elokuvan Césarin saajaksi.


title: Tuomari ja salamurhaaja

text: "Tuomari ja salamurhaaja" sijoittuu Ranskaan ja alkaa vuodesta 1893. Ranskan armeijan entinen kersantti Joseph Bouvier (Michel Galabru) ampuu rakkaansa ja yrittää itsemurhaa, mutta epäonnistuu yrityksessään. Hän joutuu sairaalaan, josta päästyään hän aloittaa viisi vuotta kestävän useiden puolustuskyvyttömien lammaspaimenien ja maataloustyöntekijöiden raiskaamisen ja murhaamisen. Kun Bouvier jää kiinni, hänen kohtalonsa päätyy tuomari Émile Rousseaun (Philippe Noiret) käsiin. Rousseau alkaa käsitellä Bouvierin tapausta, joka voi joko edistää hänen uraansa tai tuhota sen.


title: Tuomari ja salamurhaaja

text: "Tuomarin ja salamurhaajan" kuvaukset alkoivat 30. syyskuuta 1975 ja päättyivät 29. marraskuuta 1975. Elokuva kuvattiin kokonaan Kaakkois-Ranskassa Ardèchen departementissa, jossa sen kuvauspaikkoina olivat Tournon-sur-Rhônen, Lamastren, Saint-Michel-de-Boulognen, Malarce-sur-la-Thinesin, Choméracin, Largentièren, Privasin ja Aubenasin kunnat. Studiokuvaukset kuvattiin Studios Rivieran elokuvastudioilla Nizzassa. Elokuvan tuotantoyhtiöinä olivat Lira Films, Société française de production ja France Régions 3.


title: Tuomari ja salamurhaaja

text: "Tuomari ja salamurhaaja" sai ensi-iltansa Ranskassa 10. maaliskuuta 1976, oli Fox-Liran teatterilevittämä ja keräsi teatterikierroksensa aikana 913 557 katsojaa; elokuva oli Ranskassa vuoden 1976 40. katsotuin elokuva. Suomessa elokuva ei saanut teatteriensi-iltaa, mutta televisioensi-iltansa se sai Yle TV1 -kanavalla 5. lokakuuta 1995. Elokuva esitettiin vuoden 1976 Venetsian elokuvajuhlilla Italiassa.


title: Tuomari ja salamurhaaja

text: "Tuomari ja salamurhaaja" julkaistiin ensimmäisen kerran DVD:lle Ranskassa 19. syyskuuta 2001 ja blu-raylle 10. maaliskuuta 2015.


title: Okinoshima (Fukuoka)

text: Okinoshima on saari Munakatan kaupungin rannikolla Fukuokan prefektuurissa Japanissa. Saari on tunnettu siellä 300-luvulta 800-luvulle harjoitetuista uskonnollisista menoistaan ja siihen liitetään edelleen uskonnollisia tabuja, joiden takia esimerkiksi naisten pääsy saarelle on kielletty. Saari lisättiin vuonna 2017 Unescon maailmanperintöluetteloon.


title: Okinoshima (Fukuoka)

text: Okinoshima sijaitsee merellä noin 50:n meripeninkulman päässä Fukuokasta koilliseen Etelä-Japanissa. Hallinnollisesti se kuuluu Munakatan kaupunkiin. Pinta-alaa saarella on noin 0,7 km². Suurta osaa saaresta peittää metsä ja sen harvat rakennelmat ovat satama, Okitsun pyhättö ja majakka. Saari on tärkeä merilintujen pesimäpaikka ja niiden joukkoon kuuluu vaarantunut töyhtömurri. Uhan merilinnuille Okinoshimassa muodostavat laivojen mukana saarelle saapuneet rotat, jotka syövät lintuja, sekä niiden munia ja poikasia. Saarella uskotaan olevan sekä mustarottia, että isorottia.


title: Okinoshima (Fukuoka)

text: Okinoshiman saarella sijaitsee Okitsun pyhättö ja saareen liittyy useita vanhoja šintolaisia uskonnollisia menoja. Saarella on rukoiltu purjehtivien laivojen turvallisuuden puolesta 300-luvulta jaa. 800-luvulle. Tuolloin alueella oli tiheät meriyhteydet muualle Itä-Aasiaan. Menoihin liittyi erilaisten esineiden uhraaminen, joita on sittemmin löytynyt arkeologisissa kaivauksissa noin 80 000 kappaletta. Saareen liittyvät tunnetut rituaalit kuvastavat japanilaisen kotoperäisen uskonnon kehittymistä. Saaren uskonnolliseen merkitykseen takia siihen on liitetty tabuja, joista osaa harjoitetaan edelleen. Saarella asuu pappeja ja naisten vierailut saarella on kielletty. Miehetkin pääsevät saarelle vain kerran vuodessa. Saari lisättiin vuonna 2017 Unescon maailmanperintöluetteloon.


title: Dendrobates

text: Dendrobates on Etelä- ja Keski-Amerikassa tavattavien nuolimyrkkysammakoiden suku. Siihen luettiin aikoinaan yli 40 lajia, mutta nykyään suurin osa niistä on siirretty sukuihin "Oophaga", "Ranitomeya", "Andinobates" ja "Phyllobates".


title: Dendrobates

text: Suvun levinneisyysalue ulottuu eteläisestä Nicaraguasta läpi Costa Rican, Panaman ja Kolumbian, aina Guyanoille ja viereiseen Brasiliaan asti. Sammakoita on lisäksi istutettu Yhdysvaltojen Havaijille.


title: Dendrobates

text: Sukuun luetaan nykyään seuraavat viisi lajia:


title: Yleisurheilun Aasian-mestaruuskilpailut 2011

text: Vuoden 2011 yleisurheilun Aasian-mestaruuskilpailut käytiin 7. heinäkuuta – 10. heinäkuuta Kōbessa, Japanissa Kobe Universiade Memorial Stadiumilla.


title: Goryō

text: Goryō () on nimitys japanilaisessa kansanperinteessä esiintyville pahantahtoisille kummituksille.


title: Goryō

text: Japanin Heian-kaudella goryōt olivat poliittisen salajuonittelun tuloksena kuolleiden ylimystön jäsenten kummituksia, jotka aiheuttivat esimerkiksi luonnonkatastrofeja, tauteja ja sotia. Goryōn henkilöllisyys saatettiin päätellä selvänäkemisellä tai nekromantialla. Goryōt saatettiin lepyttää korottamalla nämä jumaluuden asemaan ("goryō-shin" eli "goryō-henget"). Myöhemmin heräsi uskomus, että kenestä tahansa saattoi tulla kuolemansa jälkeen goryō mikäli henkilö näin kuolemansa hetkellä toivoi tai jos hän kuoli tapaturmaisesti tai muuten epätavallisissa olosuhteissa. Goryōiden aiheuttamien onnettomuuksien välttämiseksi syntyi useita eri tapoja, joita olivat esimerkiksi nenbutsu, shugendō ja in’yō-taikuus. Eri tavat johdettiin buddhalaisuudesta, šintolaisuudesta ja taolaisuudesta. Goryōihin liittyvät uskomuset elävät edelleen etenkin Japanin maaseudulla, jossa ennenaikaisesti kuolleiden henkien lepyttelemiseksi pidetään muistotilaisuuksia.


title: Dötöx

text: Dötöx on Aivovuoto-nimisen rap yhtyeen toinen kokopitkä albumi joka julkaistiin 2. kesäkuuta 2017 CD, LP, C-kasetti sekä digi formaatissa. Katin tavara-verkkokauppa myi levyä myös "Dödstil-"lehdellä tai fanipaidalla varustettuna.


title: Dötöx

text: Yhtyeen toinen tuottaja Visa Mäkinen kommentoi albumissa olevan kyse siitä, "et ottaa niskasta kiinni itteensä ja priorisoi asioita." Rumba arvioi levyn 9,0/10,0 pistein.


title: Dötöx

text: "Odotin että" kappaleesta julkaistiin musiikkivideo 31. toukokuuta 2016. Yhtye toteutti kappaleen poikkeuksellisesti ns. toisin päin; ensin he kuvasivat videomateriaalin, sitten vasta tuottivat siihen kappaleen. "Joku muu uus sukunimi" kappaleen musiikkivideo julkaistiin 7. kesäkuuta 2017.


title: Dötöx

text: Albumi debytoi Suomen virallisen listan neljännellä sijalla, ja se pysyi listalla yhteensä kolme viikkoa. Dötöx oli Levykauppa Äx.n vuoden 2017 myydyin rap-albumi.


title: Sebringin 12 tunnin ajo 2001

text: Sebringin 12 tunnin ajo 2001 (virallisesti 2001 Exxon Superflo 12 Hours of Sebring) oli kestävyysajokilpailu, joka ajettiin 17. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2001

text: Kilpailun voitti Audilla ajaneet Rinaldo Capello, Michele Alboreto ja Laurent Aïello.


title: Matti Väisänen (talousneuvos)

text: Matti Väisänen, sukunimi alkuaan "Jevremov" (21. tammikuuta 1890 Kontokki, Vienan Karjala – 14. elokuuta 1973) oli suomalainen Suolahdella vaikuttanut kauppias, tehtailja ja talousneuvos.


title: Matti Väisänen (talousneuvos)

text: Kontokin pitäjän Kentjärven kylässä syntynyt Väisänen muutti 1904 Suomen puolelle ja oli Laihialla Tanner & Mannerin palveluksessa juoksupoikana, liikeapulaisena ja kauppaedustajana. Vuonna 1910 hän aloitti kauppaliikkeen pidon Soinin kirkonkylässä nimellä Laine & Väisänen. Vuodesta 1911 alkaen Väisänen oli Jyväskylässä Aleksei Mitron palveluksessa ensin tukkumyyjänä ja sitten kauppamatkustajana. Väisänen oleskeli vuosina 1916–1919 Vienan Karjalassa jouduttuaan Venäjän kansalaisena kutsutuksi asepalvelukseen ja toimi siellä postinkantajana. Palattuaan 1919 Suomeen hän oli vuoteen 1924 saakka vakuutustarkastajana eri puolilla Suomea. Hän osallistui 1921 suomalaisten Vienan retkeen toimien etappiteiden valvojana.


title: Matti Väisänen (talousneuvos)

text: Väisänen asui vuodesta 1924 alkaen Suolahdella harjoittaen elintarvike-, puolukka-, tekstiili-, puku- ja lumppukauppaa. Hän perusti virvotusjuomia ja kaljaa valmistaneen Oluttehdas Voiman. Tehtaalle valmistui Suolahteen 1920-luvun lopulla kolmikerroksinen kivinen tehdas-, liike- ja asuinrakennus ja Väisäsellä oli myös useita kioskeja Suolahdella. Tehdas oli Väisäsen omistuksessa jatkosodan lopulle saakka. Sotien jälkeen Väisänen harjoitti jonkin aikaa huonekalukauppaa.


title: Matti Väisänen (talousneuvos)

text: Väisänen rakensi Suolahteen Keiteleentien varteen vuonna 1938 kivisen kaksikerroksisen funkkistyylisen Väisäsen liiketalon. Talossa oli myymälä- ja asuinhuoneistoja sekä Väisäsen omistama elokuvateatteri. Talossa oli myös Alkon Suolahden myymälä.


title: Matti Väisänen (talousneuvos)

text: Väisänen vaikutti Suolahden seurakunnan muodostumiseen 1946 ja hän oli mukana rakentamssa Suolahden kirkkoa 1940 ja Suolahden Urheilutaloa 1946 sekä perustamassa Suolahden yhteiskoulua 1948. Väisänen sai talousneuvoksen arvon 1950.


title: Sebringin 12 tunnin ajo 2002

text: Sebringin 12 tunnin ajo 2002 (virallisesti 2002 Mobil 1 12 Hours of Sebring ) oli kestävyysajokilpailu, joka ajettiin 16. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2002

text: Kilpailun voitti Audilla ajaneet Rinaldo Capello, Christian Pescatori ja Johnny Herbert.


title: Hayashi Razan

text: Hayashi Razan (elokuu 1583–4. helmikuuta 1657), alkuperäiseltä nimeltään Hayashi Nobukatsu, oli japanilainen oppinut, jonka vaikutuksesta Zhu Xin uuskungfutselaisuudesta tuli Tokugawa-shōgunaatin virallinen doktriini. Hayashi myös uudelleentulkitsi šintolaisuutta ja loi näin perustan kungfutselaistuneelle šintolaisuudelle seuranneina vuosisatoina.


title: Hayashi Razan

text: Hayashi Razan syntyi Kiotossa elokuussa 1583. Hän opiskeli aluksi buddhalaisuutta, mutta sittemmin hänestä tuli uuskungfutselaisuuden harras kannattaja. Hayashista tuli kungfutselaisen oppineen Fujiwara Seikan oppilas vuonna 1604 ja tämän suosituksesta hän päätyi työskentelemään Tokugawa-shōgunaatille vuonna 1607. Hayashi toimi ensimmäisten neljän shōgunin opettajana opettaen uuskungfutselaisuutta ja historiaa. Samaan aikaan hän toimi myös tutkijana ja diplomaattisten asiakirjojen laatijana. Hayashin filosofia nojautui uskollisuuteen, hierarkkiseen sosiaaliseen ja poliittiseen järjestykseen, sekä staattiseen konservatiiviseen näkökantaan. Hänen näkemyksensä osoittautuivat hyödyllisiksi uuden Tokugawa-shōgunaatin hallitsessa usein rauhattomia Japanin lääninherroja. Vuonna 1630 kolmas shōgun antoi Hayashille tiluksen maan pääkaupunki Edosta eli nykyisestä Tokiosta, jonne hän perusti oman akatemiansa. Hayashi kuoli Edossa 4. helmikuuta 1657.


title: Hayashi Razan

text: Hayashin kuoleman jälkeen hänen kolmas ja neljäs poikansa julkaisivat isänsä kanssa yhteistyössä kokoamansa teokset "Hayashi Razan bunshū" (Hayashi Razanin teokset) ja "Razan Sensei shishū" (Mestari Razanin runot), jotka jälleenjulkaistiin kahtena painoksena vuosina 1918 ja 1921. Hayashin pojanpoika sai arvonimen "daigaku-nokami", eli valtion yliopiston johtaja. Arvonimi kulki Hayashin suvussa aina 1800-luvun lopulle saakka.


title: Lage

text: Lage on kaupunki Saksassa Nordrhein-Westfalenin osavaltiossa. Sen väkiluku on 35 120 ja väestötiheys 460 asukasta neliökilometriä kohden. Sen pinta-ala on 76,04 neliökilometriä. Se sijaitsee noin kahdeksan kilometriä Detmoldin kaupungista luoteeseen.


title: Lage

text: Lagen ystävyyskaupunki on Englannissa sijaitseva Horsham.


title: Pirulainen

text: Pirulainen on suomalainen kuuden hengen yhtye, joka soittaa kansanmusiikkia. Pirulaisen albumi "Hurja Hehku" palkittiin vuoden 2013 vuoden kansanmusiikkilevynä.


title: Sebringin 12 tunnin ajo 2003

text: Sebringin 12 tunnin ajo 2003 (virallisesti 2003 12 Hours of Sebring) oli kestävyysajokilpailu, joka ajettiin 15. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2003

text: Kilpailun voitti Audilla ajaneet Marco Werner, Frank Biela ja Philipp Peter.


title: Sebringin 12 tunnin ajo 2004

text: Sebringin 12 tunnin ajo 2004 (virallisesti 2004 Mobil 1 12 Hours of Sebring) oli kestävyysajokilpailu, joka ajettiin 20. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2004

text: Kilpailun voitti Audilla ajaneet Allan McNish, Frank Biela ja Pierre Kaffer.


title: Sebringin 12 tunnin ajo 2005

text: Sebringin 12 tunnin ajo 2005 (virallisesti 2005 Mobil 1 12 Hours of Sebring) oli kestävyysajokilpailu, joka ajettiin 19. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2005

text: Kilpailun voitti Audilla ajaneet Jyrki Järvilehto, Marco Werner ja Tom Kristensen.


title: Draama-Helmin erehdys

text: Draama-Helmin erehdys on Draama-Helmi-nimisen lo-fi hip hop artistin debyyttialbumi joka julkaistiin 29. toukokuuta 2015. Levy julkaistiin alun perin C-kasettina, myöhemmin myös digitaalisena.


title: Draama-Helmin erehdys

text: Soundi arvosteli levyn tähdin 4/5. Myös Rumba kehui levyä ja sen "yhdeksää kokeellista hip hop -kappaletta, joista jokainen kuulostaa siltä, miltä säkillinen huumeita yökerhon pelkotiloissa tuntuu."


title: Sebringin 12 tunnin ajo 2006

text: Sebringin 12 tunnin ajo 2006 (virallisesti 2006 Mobil 1 12 Hours of Sebring) oli kestävyysajokilpailu, joka ajettiin 18. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2006

text: Kilpailun voitti Audilla ajaneet Rinaldo Capello, Allan McNish ja Tom Kristensen.


title: Draama-Helmi ihmisten ilmoilla

text: Draama-Helmi ihmisten ilmoilla on Draama-Helmin toinen kokopitkä albumi joka julkaistiin 19. toukokuuta 2017 LP:nä, C-kasettina sekä digitaalisena formaattina.


title: Draama-Helmi ihmisten ilmoilla

text: Levy oli heti julkaisemisen jälkeen Radio Helsingin viikon levy ja Helsingin Sanomat arvosteli albumin tähdin 4/5.


title: Sebringin 12 tunnin ajo 2007

text: Sebringin 12 tunnin ajo 2007 (virallisesti 2007 Mobil 1 12 Hours of Sebring) oli kestävyysajokilpailu, joka ajettiin 17. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2007

text: Kilpailun voitti Audilla ajaneet Marco Werner, Emanuele Pirro ja Frank Biela.


title: Sebringin 12 tunnin ajo 2008

text: Sebringin 12 tunnin ajo 2008 (virallisesti 2008 Mobil 1 12 Hours of Sebring) oli kestävyysajokilpailu, joka ajettiin 15. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2008

text: Kilpailun voitti Porschella ajaneet Timo Bernhard, Romain Dumas ja Emmanuel Collard.


title: Sebringin 12 tunnin ajo 2009

text: Sebringin 12 tunnin ajo 2009 (virallisesti 2009 Mobil 1 12 Hours of Sebring) oli kestävyysajokilpailu, joka ajettiin 21. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2009

text: Kilpailun voitti Audilla ajaneet Allan McNish, Rinaldo Capello ja Tom Kristensen.


title: Sebringin 12 tunnin ajo 2010

text: Sebringin 12 tunnin ajo 2010 (virallisesti 2010 Mobil 1 12 Hours of Sebring) oli kestävyysajokilpailu, joka ajettiin 20. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2010

text: Kilpailun voitti Peugeotilla ajaneet Marc Gené, Alexander Wurz ja Anthony Davidson.


title: Sebringin 12 tunnin ajo 2011

text: Sebringin 12 tunnin ajo 2011 (virallisesti 2011 Mobil 1 12 Hours of Sebring) oli kestävyysajokilpailu, joka ajettiin 19. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2011

text: Kilpailun voitti Peugeotilla ajaneet Nicolas Lapierre, Loïc Duval ja Olivier Panis.


title: Sebringin 12 tunnin ajo 2013

text: Sebringin 12 tunnin ajo 2013 (virallisesti 2013 Mobil 1 12 Hours of Sebring) oli kestävyysajokilpailu, joka ajettiin 16. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2013

text: Kilpailun voitti Audilla ajaneet Marcel Fässler, Benoît Tréluyer ja Oliver Jarvis.


title: Sebringin 12 tunnin ajo 2014

text: Sebringin 12 tunnin ajo 2014 (virallisesti 2014 Mobil 1 12 Hours of Sebring) oli kestävyysajokilpailu, joka ajettiin 15. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2014

text: Kilpailun voitti Rileylla ajaneet Scott Pruett, Memo Rojas ja Marino Franchitti.


title: Exmilitary

text: Exmilitary (kulkee myös ulkoasulla "Ex-Military") on Death Grips hip hop yhtyeen 25. huhtikuuta 2011 julkaisema mixtape.


title: Exmilitary

text: Omakustanteinen mixtape julkaistiin pian "Death Grips"-nimisen debyytti EP.n jälkeen. Mixtapen pystyi lataamaan ilmaiseksi bändin nettisivuilta ja myöhemmin se julkaistiin myös vinyyli sekä C-kasetti formaatissa.


title: Exmilitary

text: Albumin kansikuva on jäänyt yhtyeen jäsenillekkin hieman mysteeriksi; yksi bändin jäsenistä kuulema kantoi kuvaa lompakossaan noin 10 vuoden ajan ja siitä muodostui "voima esine."


title: Exmilitary

text: Levyn kappaleista "Beware, Guillotine, Spread Eagle Cross the Block, Lord of the Game, Takyon (Death Yon)" ja "Culture Shock" on tehty myös musiikkivideot.


title: Exmilitary

text: Syyskuun 8. 2011 Death Grips julkaisi nettisivuillaan "Black Google" nimisen videon. "Black Google" on yhdistelmäteos kaikista "Exmilitary" albumin kappaleiden stemmoista sekä siihen tehdystä synkästä musiikkivideosta. Myös kyseisen videon pystyy lataamaan yhtyeen nettisivuilta maksutta. "Black Google"n kansikuva on "Exmilitary" albumin kanssa sama, kuva on vain muokattu mustavalkoiseksi, todella tummaksi ja teksti "Exmilitary" korjattu "Black Google"lla.


title: Exmilitary

text: Metacritics arvosteli mixtapen 82 pistein ja sitä pidettiin vuoden merkityksellisimpänä musiikkijulkaisuna.


title: Sebringin 12 tunnin ajo 2017

text: Sebringin 12 tunnin ajo 2017 (virallisesti 2017 Mobil 1 12 Hours of Sebring) oli kestävyysajokilpailu, joka ajettiin 18. maaliskuuta Sebring International Racewayn radalla Sebringissä Floridassa.


title: Sebringin 12 tunnin ajo 2017

text: Kilpailun voitti Cadillacilla ajaneet Ricky Taylor, Jordan Taylor ja Alex Lynn.


title: Sauber C9

text: Sauber C9 (myös Sauber Mercedes C9 tai Mercedes-Benz C9) on Sauberin ja Mercedes-Benzin yhteistyönä valmistama C-ryhmän kilpa-auto, joka esiteltiin vuonna 1987. Auto korvasi edeltäjänsä Sauber C8:n. Autolla kilpailtiin World Sportscar Championship -sarjassa vuodet 1987–1990.


title: Yūzō Suzuki

text: Yūzō Suzuki (, s. 10. huhtikuuta 1984 Asaka, Saitama) on japanilainen karateka ja potkunyrkkeilijä. Hän on Kyokushinin kevytsarjan maailmanmestari ja nelinkertainen Japanin mestari.


title: Yūzō Suzuki

text: Suzuki kiinnostui Kyokushin karatesta televisio-ohjelman kautta, joka käsitteli kyseistä lajia. Hän harjoitteli karatea ala-asteelta lähtien ja saavutti myöhemmin lukioon mennessä kolme nuorten mestaruutta.


title: Yūzō Suzuki

text: Suzuki pääsi Japanin maajoukkueleirille opiskeltuaan tuolloin Wasedan yliopistolla. Hän itse yllättyi pääsystä leirille ja hänet valittiin edustamaan Japania 2005 MM-kilpailuihin. Suzuki lopulta saavutti MM-hopeaa hävittyään loppuottelussa Lucian Gogonelille. 2006 hän sai Japanin mestaruuden kevytsarjassa voitettuaan loppuottelussa Makoto Ozakin.


title: Yūzō Suzuki

text: Seuraavana vuonna Suzuki saavutti Japanin mestaruuden keskisarjassa voitettuaan loppuottelussa Yuto Watanaben. Samana vuonna marraskuussa 2007 Suzuki oli mukana World Openissa, jossa hän voitti avauskierroksella Carlos Castron tuomariäänin ja toisella kierroksella Hussein Elikhanovin. Kolmannella kierroksella Suzuki voitti Krzysztof Habraszkan, kunnes hänen turnauksensa päättyi neljännellä kierroksella Darmen Sadvokasovia vastaan.


title: Yūzō Suzuki

text: Hän eteni myös heti perään 2008 keskisarjassa toistamiseen loppuotteluun, jossa Suzuki voitti kolmannen Japanin mestaruuden Tomohiko Matsuokaa vastaan. Suzuki otti osaa toisen kerran MM-kilpailuihin, jossa hän eteni edellisten kisojen tavoin loppuotteluun. Suzuki voitti mestaruuskamppailussa Tomohiko Matsuokan, jonka hän oli voittanut edellisvuonna Japanin mestaruuskisoissa. Samana vuonna Suzuki eteni myös Japanin mestaruuskisoissa loppuotteluun, jossa hän kohtasi kolmannen kerran peräkkäin Tomohiko Matsuokan. Tälläkin kertaa Suzuki oli parempi ja voitti uransa neljännen Japanin mestaruuden.


title: Yūzō Suzuki

text: Menestyksekkään karateuran jälkeen Suzuki siirtyi potkunyrkkeilyn pariin. Hän voitti Izavu Namitan tammikuussa 2013 tuomariäänin. Saman vuoden kesäkuussa Suzuki voitti Takeshi Watanaben tuomariäänin (30-29, 30-28, 30-28). Huhtikuussa 2014 hän voitti Takeran ensimmäisen erän tyrmäyksellä kahden minuutin jälkeen. Huhtikuussa 2015 Suzuki hävisi Oiwa Tatsuille toisessa erässä loukattuaan polvensa potkun jälkeen, eikä kyennyt enää jatkamaan ottelua.


title: Yūzō Suzuki

text: Suzuki palasi kahdeksan kuukauden tauon jälkeen loukattuaan polvensa Krush 53 -tapahtumassa. Hän kohtasi joulukuussa 2015 Takeshi Watanaben, jonka Suzuki voitti tuomariäänin (28-27, 28-27, 28-26). Suzuki otteli maaliskuussa 2016 Sho-ya vastaan, jolle hän hävisi tyrmäyksellä toisessa erässä.


title: Mantronix: The Album

text: The Album on yhdysvaltalaisen hip hop -yhtyeen Mantronixin esikoisalbumi, joka julkaistiin vuonna 1985. Albumi julkaistiin levy-yhtiöllä Sleeping Bag Records.Helmikuussa 2006 Virgin / EMI julkaisi albumin uudelleen Yhdistyneessä kuningaskunnassa viidellä bonuskappaleella ja uudella kansikuvalla:


title: Mantronix: The Album

text: Helmikuussa 2008 Traffic Entertainment Group julkaisi kaksois-CD-painoksen albumista, nimeltään yksinkertaisesti "Mantronix" ylimääräisellä CD:llä ja uudella kansikuvalla:


title: Snap (yritys)

text: Snap Inc. (2011–2016 Snapchat Inc.) on yhdysvaltalainen yritys, joka kehittää sosiaalisen median palveluita ja niihin liittyviä laitteita. Snap tunnetaan Snapchatista, minkä lisäksi se on kehittänyt Spectacles-lasit. Snap listautui New Yorkin pörssiin maaliskuussa 2017, jolloin sen osakkeen hinta nousi ensimmäisenä päivänä 17 dollarista 25 dollariin. Vaikka yhtiö oli ennen listautumistaan ollut joka vuosi tappiollinen, se kiinnosti sijoittajia, koska Snapchat on suosittu nuorten aikuisten keskuudessa. Snapin suurimpia omistajia ovat sen perustajat Evan Spiegel ja Bobby Murphy sekä sijoitusyhtiöt Benchmark Capital ja Lightspeed Venture Partners.


title: Snap (yritys)

text: Heinäkuun 2017 alussa yhtiön kurssi laski ensimmäisen kerran listautumishinnan alle. Vuoden 2017 ensimmäisellä neljänneksellä yritys teki 2,2 miljardin dollarin tappion 150 miljoonan dollarin liikevaihdolla. Tappiosta 800 miljoonaa selittyy toimitusjohtaja Evan Spiegelille maksetulla bonuksella jonka hän sai yhtiön listautuessa pörssiin.


title: Amílcar Cabral

text: Amílcar Lopes Cabral (salanimeltään "Abel Djassi", 12. syyskuuta 1924 Bafatá – 20. tammikuuta 1973 Conakry) oli Guinea-Bissaun ja Kap Verden itsenäisyystaistelun johtaja.


title: Amílcar Cabral

text: Cabral syntyi Portugalin Guineassa kapverdeläiseen perheeseen. Hän kävi koulunsa Kap Verden Praiassa ja Mindelossa ja valmistui Lissabonin teknisestä yliopistosta vuonna 1950. Opiskeluaikanaan Cabral osallistui afrikkalaisten opiskelijoiden yhteistoimintaan ja oli mukana kommunistien johtamassa Movimento de Unidade Democratica Juvenil -järjestössä.


title: Amílcar Cabral

text: Vuonna 1952 Cabral muutti Bissauhun, jossa hän työskenteli Pessubén maatalouden koeaseman agronomina. Portugalin Guinean ensimmäistä maatalouslaskentaa suorittaessaan hän tutustui maahan, sen väestöön ja Portugallin siirtomaavallan toimintaan. Vuonna 1954 Cabral perusti Henri Labéryn kanssa Guinean kansallisen itsenäisyyden liikkeen ("Movimento para Independência Nacional da Guiné, MING"), mutta joutui pian karkotetuksi Angolaan. Vuonna 1956 hän perusti Luís Cabralin, Aristides Pereiran ja Rafael Barbosan kanssa Bissaussa Afrikkalaisen itsenäisyyspuolueen ("Partido Africano da Independência"), joka vuonna 1960 omaksui nimen Guinean ja Kap Verden afrikkalainen itsenäisyyspuolue (PAIGC). Työskennellessään sokeritehtaalla Angolassa Cabral osallistui myös Angolan kansan vapaustusliikkeen MPLA:n perustamiseen vuonna 1956.


title: Amílcar Cabral

text: Verilöylyyn päättyneen Pindjiguitin telakan työläisten lakon jälkeen Cabral palasi vuonna 1959 Bissauhun suunnittelemaan Portugalin Guinean ja Kap Verden itsenäisyystaistelua. Vuonna 1960 PAIGC siirsi päämajansa Guinean pääkaupunkiin Conakryyn. Cabral toimi puolueen pääsihteerinä sen perustamisesta lähtien ja johti vuonna 1963 alkanutta Guinea-Bissaun itsenäisyyssotaa. Hän sai teoreettisista kirjoituksistaan muun muassa Nasser-palkinnon ja Joliot-Curie -mitalin sekä kunniatohtorin arvon Yhdysvaltojen Lincoln-yliopistossa ja Neuvostoliiton tiedeakatemiassa.


title: Amílcar Cabral

text: PAIGC:n johdosta erotettu Incêncio Kani murhasi Amílcar Cabralin osana portugalilaisten suunnitelmaa itsenäisyystaistelun tukahduttamiseksi. Hänen veljestään Luís Cabralista tuli Guinea-Bissaun itsenäistymisen jälkeen maan ensimmäinen presidentti.


title: Rick Springfield

text: Richard Lewis Springthorpe (s. 23. elokuuta 1949) on australialainen laulaja, lauluntekijä, näyttelijä ja kirjailija, joka tunnetaan paremmin taiteilijanimeltään Rick Springfield. Springfield oli pop rock -yhtye Zootin jäsen vuodesta 1969 vuoteen 1971, jonka jälkeen hän aloitti soolouran esikoissinglellään ”Speak to the Sky”, joka sijoittui Australian musiikkilistan top-10:n joukkoon Springfieldin muuttaessa Yhdysvaltoihin. Springfieldin vuoden 1981 kappale ”Jessie’s Girl” pääsi musiikkilistan kärkeen niin hänen kotimaassaan Australiassa kuin Yhdysvalloissa. Rick Springfield voitti kyseisestä kappaleesta Grammy-palkinnon kategoriassa "Grammy Award for Best Male Rock Vocal Performance".


title: Tänään iltapäivällä

text: Tänään iltapäivällä oli Yleisradion Rinnakkaisohjelma-kanavalla lähetetty päivittäinen radion ajankohtaisohjelma, joka jatkui vuodesta 1970 radion kanavauudistukseen vuonna 1990.


title: Tänään iltapäivällä

text: Arki-iltapäivisin suorana lähetetty, ensi kertaa asiapuhetta ja musiikkia yhdistänyt makasiiniohjelmasarja aloitettiin kesällä 1970, jolloin sitä aluksi tekivät vuorotellen Mauri Soikkasen johtama kulttuuritoimitus ja Martti Silvennoisen johtama yhteiskunnallinen toimitus. Pian ohjelman päälliköksi valittiin Adolf Turakainen, joka oli myös ohjelman alkuperäinen ideoija ja saanut pääjohtaja Eino S. Revon kiinnostumaan ajatuksesta.


title: Tänään iltapäivällä

text: Radiotoimittaja ja -tutkija Pentti Kemppainen pitää Yhdysvaltojen kaupallisista radiokanavista innoitusta saanutta "Tänään iltapäivällä" -ohjelmaa nykyaikaisen lähetysvirtaradion alkuna Suomessa. Ohjelman alkuperäinen formaatti koostui noin kolmen minuutin puhejaksoista, joiden välissä soitettiin yksi kevyen musiikin kappale väljästi puheosuuden aihepiiristä. Myöhemmin ohjelman rytmiä muunneltiin vapaammin eikä levyvalintojen tarvinnut enää noudattaa juttujen teemaa. 1980-luvun puolivälissä ohjelma sai aamupäiviin sijoittuvan versionsa, haastatteluohjelman "Tänään kymmeneltä", joka muistutti myöhempää Yle Radio 1 -kanavan "Ykkösaamua".


title: Tänään iltapäivällä

text: Pian "Tänään iltapäivällä" -ohjelmaa eli ”Tippiä” (lyhenteestä TIP) alkoi tehdä sitä varten koottu oma toimitustiiminsä, jota avustivat Yleisradion aluetoimitusten toimittajat ja jossa vierailivat toimittajat monista muista Ylen toimituksista. Myös helsinkiläistoimittajat matkustivat ääniautoineen ympäri maata tekemässä juttuja ohjelman edeltäjän, "Sana on vapaa" -haastatteluohjelman perinnettä jatkaen. Reportaasimatkoja tehtiin myöhemmin myös ympäri maailmaa.


title: Tänään iltapäivällä

text: Alkuvaiheessa "Tänään iltapäivällä" -ohjelman juontajia ja toimittajia olivat Timo Kuparinen, Esko Riihelä, Martti Luoto ja Pekka Rautio sekä sisarukset Seija Wallius-Kokkonen ja Ossi Wallius. Vuosien varrella ohjelman tekijöinä olivat muiden muassa Liisa Tukkimäki (1972–), Matti Hara, Jari Niemelä, Hannu Sironen, Kimmo Saares ja Pekka Laine. Musiikkitoimittajana toimi aluksi Päivi Istala, joka työskenteli ohjelmassa sen koko 20-vuotisen historian ajan, ja myöhemmin muun muassa Kari Somerjoki ja Tuuli Saarakkala.


title: Tänään iltapäivällä

text: Ohjelman tunnusmusiikkina käytettiin Neal Heftin säveltämää ja Count Basien big bandin vuonna 1958 levyttämää instrumentaalikappaletta ”Has Anyone Here Seen Basie?”.


title: Tänään iltapäivällä

text: "Tänään iltapäivällä" -ohjelman jatkajaksi tuli 1990-luvulla Ylen Radio Suomessa yhä käytössä oleva ohjelmakonsepti "Ajantasa", jossa musiikkiosuudet jätettiin pois ja alettiin taas tehdä puhdasta puheohjelmaa ajankohtaisaiheista.


title: Hyloxalus

text: Hyloxalus on nuolimyrkkysammakoiden heimoon kuuluva sammakkosuku, ja alaheimonsa Hyloxalinae ainoa suku.


title: Hyloxalus

text: Suku sisältää 59 lajia:


title: Rafael Barbosa

text: Rafael Paula Barbosa (1924 Safim – 2. tammikuuta 2007 Dakar) oli guineabissaulainen poliitikko.


title: Rafael Barbosa

text: Barbosa syntyi guinealais-kapverdeläiseen perheeseen. Työskennellessään Bissaussa julkisten töiden esimiehenä hän osallistui Guinean ja Kap Verden afrikkalaisen itsenäisyyspuolueen PAIGC:n perustamiseen vuonna 1956. Barbosa toimi puolueen keskuskomitean johtajana, kunnes Portugalin valtiollinen poliisi pidätti hänet vuonna 1962. PAIGC syytti vuonna 1969 vapautunutta Barbosaa tietojen vuotamisesta portugalilaisille, minkä johdosta hänet erotettiin puolueesta vuonna 1970.


title: Rafael Barbosa

text: Guinea-Bissaun itsenäistyttyä PAIGC syytti Barbosaa maanpetoksesta Amílcar Cabralin murhaan liittyen. Hänet tuomittiin kuolemaan vuonna 1976, mutta seuraavana vuonna tuomio muutettiin 15 vuoden pakkotyöksi. João Bernardo Vieiran vallankaappauksen aikana vuonna 1980 Barbosa päästettiin vähäksi aikaa pois vankilasta, mutta lopullisesti hänet vapautettiin vasta vuonna 1990, jolloin hän perusti vähämerkityksiseksi jääneen Frente Democrática Social -puolueen. Barbosa kuoli pitkän sairauden jälkeen Senegalissa.


title: Enter (Cybotronin albumi)

text: Enter on yhdysvaltalaisen elektronisen musiikin yhtyeen Cybotronin esikoisalbumi, joka julkaistiin vuonna 1983.


title: Dendrobatinae

text: Dendrobatinae on nuolimyrkkysammakoiden heimoon kuuluva alaheimo. Se sisältää 56 lajia, joita tavataan Nicaraguasta Amazonin altaalle.


title: Clear (Cybotronin albumi)

text: Clear on yhdysvaltalaisen tekno-yhtyeen Cybotronin albumi vuodelta 1990.


title: Herbimysiinit

text: Herbimysiinit ovat ansamysiineihin kuuluvia orgaanisia yhdisteitä. Niitä tuottavat "Streptomyces"-suvun bakteerit ja niillä ja niiden puolisynteettisillä johdannaisilla on muun muassa herbisidisiä ja syöpäkasvainten kasvua estäviä vaikutuksia.


title: Herbimysiinit

text: Herbimysiinejä tunnetaan kuusi ja ne ovat herbimysiinit A, B, C, D, E ja F. Näistä ensimmäisenä eristettiin herbimysiini A vuonna 1979 eräästä "Streptomyces hygroscopicus"-kannasta. Myöhemmin samasta kannasta eristettiin herbimysiini B ja C ja herbimysiinit D, E ja F eristettiin vuonna 2013. Herbimysiinien A, B ja C rakenne koostuu aromaattisesta p-kinonista ja makrosyklisestä tyydyttymättömästä alifaattisesta renkaasta. Herbimysiinien D, E ja F rakenne poikkeaa niistä hieman. Herbimysiini D:n aromaattiseen renkaaseen on fuusioitunut rikkiä sisältävä heterosyklinen tiatsinorengas, herbimysiini E:n aromaattinen rengas on o-kinonijohdannainen ja herbimysiini F:n aromaattinen rengas on fuusioitunut alifaattiseen eetterirenkaaseen.


title: Herbimysiinit

text: Herbimysiineillä on herbisidisiä, antiviraalisia ja syöpäkasvainten kasvua estäviä vaikutuksia. Vaikutus perustuu siihen, että ne sitoutuvat lämpösokkiproteiineihin kuuluvaan HSP90:n ja estävät sen toiminnan. Voimakkaimmat antiviraaliset ja kasvaimia hillitsevät vaikutukset ovat herbimysiini A:lla ja sen amino- tai halogeenijohdannaisilla tai tyydyttyneillä johdannaisilla. Herbimysiineillä D, E ja F nämä ominaisuudet ovat heikommat, mutta niillä voi olla käyttöä HSP90:n toimintaan liittyvien hermostoa rappeuttavien sairauksien hoidossa.


title: Ritva-tietokanta

text: Ritva-tietokanta on Kansallisen audiovisuaalisen instituutin ylläpitämä tietokanta, jonne tallennetaan radio- ja tv-kanavien ohjelmia. Kymmeneltä suomalaiselta televisiokanavalta sekä usealta radiokanavalta tallennetaan koko ohjelmavirta, ja lisäksi noin sadalta kanavalta tallennetaan näytteitä. Digitaalista aineistoa on tallennettu vuoden 2009 alusta lähtien.


title: Ritva-tietokanta

text: Tietokannassa on oma kokoelma Yleisradion tuottamista televisio-ohjelmista vuosilta 1957–2008. Ohjelmia on yli 130 000.


title: Ritva-tietokanta

text: Instituutti laatii vuosittain opetus- ja kulttuuriministeriön hyväksymän tallennussuunnitelman.


title: Ritva-tietokanta

text: Ohjelmia voi katsoa ja kuunnella Kansallisessa audiovisuaalisessa instituutissa, vapaakappalekirjastoissa ja Tampereen yliopistossa. Tekijänoikeuksien vuoksi ohjelmia ei voi tallentaa omaan käyttöön.


title: Ritva-tietokanta

text: Ohjelmatiedot ovat vapaasti haettavissa Ritva-tietokannan internetversiossa.


title: Radio Paitapiiska

text: Radio Paitapiiska oli Pohjanmaalla Kurikassa toiminut kaupallinen paikallisradio. Se syntyi tammikuussa 1985, jolloin asema sai toimiluvan paikalliselle radioasemalle. Radio Paitapiiska oli osa Kurikka-lehti Oy:tä. Vuonna 1991 Suomen paikallisradioliitto valitsi Paitapiiskan vuoden radioksi. Vuonna 2003 Paitapiiska siirtyi Kevyt Kanava Oy:n omistukseen.


title: Weymouth Quayn rautatieasema

text: Weymouth Quayn rautatieasema on käytöstä poistettu rautatieasema Weymouthissa, Dorsetissa. Se on Weymouthin rautatieasemalta lähtevän Weymouthin satamaradan pääteasema. Se avattiin 1. heinäkuuta 1889, ja sitä käyttivät Lontoon Waterloon asemalle liikennöivät laivajunat. Satamarata Weymouthista Weymouth Quaylle kulki pitkin kaupungin katuja.


title: Weymouth Quayn rautatieasema

text: Säännöllinen matkustajaliikenne Weymouthin satamaradalla ja siten myös Weymouth Quayn asemalla loppui 26. syyskuuta 1987. Satamarataa käytettiin sen jälkeen kertaluontoisesti tilausliikenteeseen. Toistaiseksi viimeisen kerran Weymouth Quayn asemalla kävi juna 30. toukokuuta 1999. Nykyään asema ja satamarata eivät enää ole käytössä, vaikka kuuluvatkin edelleen virallisesti rataverkkoon.


title: Weymouth Quayn rautatieasema

text: Satamarata oli ”väliaikaisesti pois käytöstä” vuoteen 2015 asti. Weymouthin ja Portlandin borough’n hallitus on ehdottanut radan virallista sulkemista, koska se on turvallisuusriski liikenteelle ja esteenä kaupungin kehittämiselle. Linjan säilyttämistä kuitenkin puolletaan sen historiallisen arvon vuoksi, ja sitä pidetään mahdollisena vetonaulana turisteille. Virallisia päätöksiä suuntaan tai toiseen ei ole tehty.


Kap Verden afrikkalainen itsenäisyyspuolue () eli PAICV on poliittinen puolue Kap Verdellä.


Kap Verden ja Guinea-Bissaun itsenäistyttyä molempia maita hallitsi Guinean ja Kap Verden afrikkalainen itsenäisyyspuolue PAIGC. Sen pääsihteerinä toimi Kap Verden presidentti Aristides Pereira ja varapääsihteerinä Guinea-Bissaun presidentti Luís Cabral. Puolue ajoi maiden valtiollista yhdistämistä.


title: Kap Verden afrikkalainen itsenäisyyspuolue

text: João Vieiran vuonna 1980 johtaman Guinea-Bissaun vallankaappauksen jälkeen maiden yhdistämisajatuksesta luovuttiin. PAIGC:n kapverdeläinen siipi perusti tammikuussa 1981 Kap Verden afrikkalaisen itsenäisyyspuolueen, joka jatkoi edeltäjänsä valtiojohtoisella ja sosialistismyönteisellä linjalla. PAICV oli vuoteen 1990 saakka Kap Verden ainoa sallittu puolue. Joulukuun 1990 presidentinvaaleissa ja tammikuun 1991 parlamenttivaaleissa se menetti asemansa Carlos Veigan johtamalle Movimento para Democracia -liikkelle (MPD). Entinen pääministeri ja PAICV:n pääsihteeri Pedro Pires siirtyi oppositioon ja entinen presidentti Pereira otti etäisyyttä puolueesta. Vuonna 1993 PAICV:n puoluekokous valitsi pääsihteeriksi Aristides Raimundon.


text: Seuraavina vuosina maata hallitsivat MPD ja siihen kuulunut presidentti António Monteiro. PAICV palasi valtaan vuoden 2001 vaaleissa, joissa se sai 40 parlamenttipaikkaa 72:sta. Presidentiksi valittiin äärimmäisen täpärästi Pedro Pires. Vuoden 2006 vaaleissa PAICV sai 41 paikkaa ja Pires voitti jälleen niukasti vastaehdokkaansa Carlos Veigan.


title: Ossi Wallius

text: Ossi Wallius (s. 1945) on suomalainen toimittaja, mediatuottaja, viestinnän kouluttaja ja valokuvaaja. Valtakunnallisesti Wallius tunnetaan parhaiten MTV:n ja Yleisradion televisio- ja radio-ohjelmista 1970- ja 1980-luvuilta. Vuosina 1991–1996 Wallius toimi Kuopion kaupunginteatterin johtajana. Hän on julkaissut neljä valokuvakirjaa ja pitänyt valokuvanäyttelyitä Helsingissä ja Kuopion seudulla.


title: Ossi Wallius

text: Wallius aloitti uransa vapaana toimittajana ja valokuvaajana 1960-luvun alussa. Vuonna 1965 hän toimi "Koillis-Savo"-lehden vt. päätoimittajana ja aloitti seuraavana vuonna pitkän rupeaman Yleisradion radio- ja tv-ohjelmien tekijänä. Hän oli muun muassa yksi ensimmäisistä "Tänään iltapäivällä" -ohjelman toimittajista yhdessä sisarensa Seija Wallius-Kokkosen kanssa 1970-luvun alussa. Samalla hän toimi "Savon Sanomien" Helsingin-toimituksessa 1967–1973. Vuosina 1973–1983 Wallius toimi MTV:n erikoistoimittajana monien eri ohjelmatyyppien parissa, minkä jälkeen hän työskenteli Ylen "Kotimaan katsauksen" toimitussihteerinä vuoteen 1986 asti. Wallius siirtyi sitten Ylen Kuopion iänj -toimituksen (nyk. Yle Radio Suomi Kuopio) esimieheksi ja vastaavaksi tuottajaksi.


title: Ossi Wallius

text: Vuodesta 1989 Ossi Wallius on toiminut oman viestintätoimistonsa MediaWalliuksen kautta muun muassa mediatuottajana, valokuvaajana, kirjankustantajana, näytelmäkirjailijana, graafisena suunnittelijana ja viestintäkouluttajana.


title: Ossi Wallius

text: Wallius on kuopiolaista VB-valokuvakeskusta ylläpitävän Victor Barsokevitsch -seuran kunniajäsen toimittuaan sen puheenjohtajana ja varapuheenjohtajana 1990-luvulta 2010-luvulle.


title: Ossi Wallius

text: Ossi Wallius on ollut 1980-luvulta asti naimisissa pitkään Yleisradiossa työskennelleen Pirkko Pelkosen kanssa.


title: Oophaga

text: Oophaga on nuolimyrkkysammakoiden heimoon kuuluva suku. Suvun yhdeksän lajin levinneisyys ulottuu Nicaraguasta päiväntasaajalle.


title: Bound

text: Bound voi tarkoittaa ainakin seuraavia:


title: Pöyrisjärvi

text: Pöyrisjärvi eli on Lapissa Enontekiöllä Norjan rajan läheisyydessä sijaitseva järvi.


title: Pöyrisjärvi

text: Järvi sijaitsee 1,7 kilometriä Norjan rajasta. Se voidaan jakaa neljään järvenselkään. Pohjoisessa on Isoselkä ja etelässä Naapanselkä, jonka itäpuolella jää Isosaaren taakse Porokotaselkä ja sen eteläpuolella jää Kotasaaren taakse Oivuksenselkä. Järven pinta-ala on 1 500 hehtaaria eli 15 km². Se on 6,6 kilometriä pitkä ja 4,3 kilometriä leveä. Järven vedenpinnan korkeus on 418,1 metriä mpy.


title: Pöyrisjärvi

text: Saaria on 12. Niista kaksi suurinta ovat 700 metriä pitkä ja 550 metriä leveä Isosaari ja 350 metriä pitkä Kotasaari. Muita pienempiä saaria ovat Säksärinsaaret, Riehtisaari, Ahvenlahdensaari, Ruumissaari, Luukatinsaari ja Keinolahdensaari.


title: Pöyrisjärvi

text: Järven rantaviivan pituus on 39 kilometriä. Rannat ovat pääasiassa tunturikoivikkoa, paljakkaa tai avosuota. Järvi on autio lukuun ottamatta neljää vapaa-ajan asuntoa. Yksi niistä sijaitsee Isosaaressa, mutta loput ovat järven kaakkoisrannalla. Etelärannalla on autio- ja varaustupia. Niille kaikille johtaa Näkkälästä tie. Norjan rajalle on matkaa 1,7 kilometriä.


title: Pöyrisjärvi

text: Järvi sijaitsee Kemijoen vesistössä (vesistöaluetunnus 65) Ylä-Ounasjoen valuma-alueella (65.6) Vuontisjoen valuma-alueessa (65.66), johon Pöyrisjärven alue (65.663) kuuluu.


title: Pöyrisjärvi

text: Valuma-alue saa lähes kaiken vetensä Pöyrisjärven lähialueelta, mutta pieni osa tulee etelästä järveen laskevasta Seigajoesta, joka on Kenttälompoloiden valuma-alueen (65.665) laskujoki. Järven laskujoki on Pyörisjoki (), joka laskee etelään 40 kilometrin päässä olevaan Vuontisjärveen. Vuontisjärvi laskee eteenpäin Vuontisjokena, joka yhtyy muutaman kilometrin jälkeen Ounasjokeen.